qundao/data-zh-poetry huggingface dataset:
和王伯友韻
作者：袁甫
朝代：宋

三春强半麥青青，是處田家只望晴。
雪壓霜欺愁正極，日融雲浄眼增明。
紛紛民瘼關吾念，得得天公相此行。
更問老農官與吏，幾人貪濁幾人清。
和赵克家三洞天二首
作者：袁甫
朝代：宋

洞外老天非不大，洞中天小却奇哉。此奇端的由天造，不枉携朋得得来。自昔尧汤水旱年，祇缘先备国无捐。我今皭火区区甚，惭见容光照洞天。
和赵克家三洞天二首·其一
作者：袁甫
朝代：宋
体裁：七言绝句

洞外老天非不大，洞中天小却奇哉。此奇端的由天造，不枉携朋得得来。
和赵克家三洞天二首·其二
作者：袁甫
朝代：宋
体裁：七言绝句

自昔尧汤水旱年，祇缘先备国无捐。我今皭火区区甚，惭见容光照洞天。
和越帅汪仲宗韵
作者：袁甫
朝代：宋

稽山窟宅尽神仙，多少棠阴属鉅贤。
万壑千岩长似旧，一翁二季美无前。
风流自昔遗芳在，衣钵于今盛事传。
行见直声追轨躅，岂徒庆礼侈宾筵。
和越帅汪仲宗韵
作者：袁甫
朝代：宋

稽山窟宅尽神仙，多少棠阴属钜贤。万壑千岩长似旧，一翁二季美无前。风流自昔遗芳在，衣钵于今盛事传。行见直声追轨躅，岂徒庆礼侈宾筵。
和越帥汪仲宗韻
作者：袁甫
朝代：宋

稽山窟宅盡神仙，多少棠陰屬鉅賢。
萬壑千巖長似舊，一翁二季美無前。
風流自昔遺芳在，衣鉢于今盛事傳。
行見直聲追軌躅，豈徒慶禮侈賓筵。
和趙克家三洞天二首·其一
作者：袁甫
朝代：宋

洞外老天非不大，洞中天小却奇哉。
此奇端的由天造，不枉携朋得得來。
和趙克家三洞天二首·其二
作者：袁甫
朝代：宋

自昔堯湯水旱年，祇緣先備國無捐。
我今皭火區區甚，慚見容光照洞天。
和陆伯微韵
作者：袁甫
朝代：宋

皇都喜见天宇晴，好风拂掠条不鸣。幽人领袖二三子，适意涌金门外行。云岫重重仍翼翼，举头不愧林间翮。赏心乐事浩无涯，独念黎元生理窄。胸中宿昔富兵机，气压贲育走且疲。卯年会见佛狸死，天数一定端可推。九重求士忘食息，三聘躬耕在昕夕。愿君努力应时须，宇宙垂名长的皪。
和陆伯微韵
作者：袁甫
朝代：宋

皇都喜见天宇晴，好风拂掠条不鸣。
幽人领袖二三子，适意涌金门外行。
云岫重重仍翼翼，举头不愧林间翮。
赏心乐事浩无涯，独念黎元生理窄。
胸中宿昔富兵机，气压贲育走且疲。
卯年会见佛貍死，天数一定端可推。
九重求士忘食息，三聘躬耕在昕夕。
愿君努力应时须，宇宙垂名长的皪。
和陸伯微韻
作者：袁甫
朝代：宋

皇都喜見天宇晴，好風拂掠條不鳴。
幽人領袖二三子，適意湧金門外行。
雲岫重重仍翼翼，舉頭不愧林間翮。
賞心樂事浩無涯，獨念黎元生理窄。
胸中宿昔富兵機，氣壓賁育走且疲。
卯年會見佛貍死，天數一定端可推。
九重求士忘食息，三聘躬耕在昕夕。
願君努力應時須，宇宙垂名長的皪。
和韓履善韻
作者：袁甫
朝代：宋

談經說史謾支離，大道寧容小智窺。
山峙川流俱是妙，鳶飛魚躍兩忘機。
識天乃樂天之樂，非我安知我不知。
細讀新詩消息好，桃花見後更無疑。
和韓履善韻
作者：袁甫
朝代：宋

雨雪霏霏，青山華巔。
能令山老，曷不老泉。
雪高高山，雪深深淵。
山自寂寂，泉自涓涓。
我愛嶙峋，亦愛漪漣。
雪兮入水，我觀其瀾。
雪也在山，我取而餐。
入水不見，依舊靈源。
在山見雪，不見蒼然。
蒼然雖改，巋然則存。
見與不見，神光渾全。
悟此雪詞，龜龍參前。
一止一流，誰合誰分。
忘言爲贅，言本無言。
和韩履善韵
作者：袁甫
朝代：宋
体裁：七言律诗

谈经说史谩支离，大道宁容小智窥。山峙川流俱是妙，鸢飞鱼跃两忘机。识天乃乐天之乐，非我安知我不知。细读新诗消息好，桃花见后更无疑。
和韩履善韵
作者：袁甫
朝代：宋
体裁：四言诗

雨雪霏霏，青山华巅。能令山老，曷不老泉。雪高高山，雪深深渊。山自寂寂，泉自涓涓。我爱嶙峋，亦爱漪涟。雪兮入水，我观其澜。雪也在山，我取而餐。入水不见，依旧灵源。在山见雪，不见苍然。苍然虽改，岿然则存。见与不见，神光浑全。悟此雪词，龟龙参前。一止一流，谁合谁分。忘言为赘，言本无言。
和高应朝
作者：袁甫
朝代：宋

明越两相望，别久忘岁月。
今秋对标榘，喜见冰玉洁。
实材信有用，至刚元不折。
青青岁寒松，不畏霜与雪。
世道有夷险，人心难泯灭。
烦公作津梁，勿使微言绝。
和高应朝
作者：袁甫
朝代：宋

明越两相望，别久忘岁月。今秋对标矩，喜见冰玉洁。实材信有用，至刚元不折。青青岁寒松，不畏霜与雪。世道有夷险，人心难泯灭。烦公作津梁，勿使微言绝。
和高應朝
作者：袁甫
朝代：宋

明越兩相望，別久忘歲月。
今秋對標榘，喜見冰玉潔。
實材信有用，至剛元不折。
青青歲寒松，不畏霜與雪。
世道有夷險，人心難泯滅。
煩公作津梁，勿使微言絕。
和魏都大牡丹二首
作者：袁甫
朝代：宋

初放姚黄一两枝，旋看魏紫格尤奇。天公似欲留连住，伴我酴醾满架时。费尽工夫始盛开，一时赏玩四时培。东君摧折飘零后，犹带天香溪上来。
和魏都大牡丹二首·其一
作者：袁甫
朝代：宋
体裁：七言绝句

初放姚黄一两枝，旋看魏紫格尤奇。天公似欲留连住，伴我酴醾满架时。
和魏都大牡丹二首·其一
作者：袁甫
朝代：宋

初放姚黄一兩枝，旋看魏紫格尤奇。
天公似欲留連住，伴我酴醾滿架時。
和魏都大牡丹二首·其二
作者：袁甫
朝代：宋

費盡工夫始盛開，一時賞玩四時培。
東君摧折飄零後，猶带天香溪上來。
和魏都大牡丹二首·其二
作者：袁甫
朝代：宋
体裁：七言绝句

费尽工夫始盛开，一时赏玩四时培。东君摧折飘零后，犹带天香溪上来。
咏东松庵
作者：袁甫
朝代：宋

作意东松访旧闻，山岩窟裏梵宫存。
矮楼蛙井身如蛰，峭壁鱼鳞手可扪。
草草反成多景致，悭悭别是一干坤。
输他饱饭安眠处，朝暮烟霞看吐吞。
咏东松庵
作者：袁甫
朝代：宋

作意东松访旧闻，山岩窟里梵宫存。矮楼蛙井身如蛰，峭壁鱼鳞手可扪。草草反成多景致，悭悭别是一乾坤。输他饱饭安眠处，朝暮烟霞看吐吞。
咏丹桂赠周纯甫冯德厚
作者：袁甫
朝代：宋

一种自然色，如吾方寸丹。天教传信到，人莫作花看。骨气超凡俗，声名彻广寒。留君良为此，忆别鼻休酸。孤却团圆月，今朝桂子丹。莫教疏雨打，留向晚秋看。色借幽岩秀，香通古壑寒。痴儿被花笑，世味只辛酸。
咏丹桂赠周纯甫冯德厚·其一
作者：袁甫
朝代：宋
体裁：五言律诗

一种自然色，如吾方寸丹。天教传信到，人莫作花看。骨气超凡俗，声名彻广寒。留君良为此，忆别鼻休酸。
咏丹桂赠周纯甫冯德厚·其二
作者：袁甫
朝代：宋
体裁：五言律诗

孤却团圆月，今朝桂子丹。莫教疏雨打，留向晚秋看。色借幽岩秀，香通古壑寒。痴儿被花笑，世味只辛酸。
咏裴休舍宅为寺
作者：袁甫
朝代：宋

我怜裴相爱参禅，石上莲花几刻镌。舍宅何如休起宅，酂侯师俭是名言。
咏裴休舍宅为寺
作者：袁甫
朝代：宋

我怜裴相爱参禅，石上莲花几刻镌。
舍宅何如休起宅，酇侯师俭是名言。
壽張亨之祖母夫人
作者：袁甫
朝代：宋

爲問蟠桃熟幾番，見兒髮白著衣斑。
孫枝又作紅蕖客，更願雲礽捧壽山。
壽趙處仁母夫人
作者：袁甫
朝代：宋

有子見知真西山，有孫又把桂枝攀。
堂前萱草年年綠，慶事天公定不慳。
壽馮德厚三首·其一
作者：袁甫
朝代：宋

人生汩汩逐風波，祝子長年要若何。
一日洞然無障礙，元來佛法也無多。
壽馮德厚三首·其三
作者：袁甫
朝代：宋

朱絃疏越澹徽音，身在塵中只古心。
祝子長年仍健飯，好書讀到夜沈沈。
壽馮德厚三首·其二
作者：袁甫
朝代：宋

麟經咀嚼造深微，攀取秋風第一枝。
便把斯言爲子壽，崧高不用更吟詩。
寄題夏時甫曉山亭詩
作者：袁甫
朝代：宋

夏君人中英，訥齋天下士。
襟期脩篁友，節操孤松比。
大書曉山扁，山色來棐几。
愛此朝氣爽，未明攬衣起。
訥齋我婦翁，頗曾窺涯涘。
結交折輩行，逢人說夏子。
因讀曉山吟，令我慨生死。
人世亦何爲，仕宦聊爾爾。
孰知死不朽，香名垂千祀。
此人不復得，此詩誰能似。
時甫盍刻石，方山可對峙。
寄题夏时甫晓山亭诗
作者：袁甫
朝代：宋

夏君人中英，讷斋天下士。
襟期修篁友，节操孤松比。
大书晓山扁，山色来棐几。
爱此朝气爽，未明揽衣起。
讷斋我妇翁，颇曾窥涯涘。
结交折辈行，逢人说夏子。
因读晓山吟，令我慨生死。
人世亦何为，仕宦聊尔尔。
孰知死不朽，香名垂千祀。
此人不復得，此诗谁能似。
时甫盍刻石，方山可对峙。
寄题夏时甫晓山亭诗
作者：袁甫
朝代：宋

夏君人中英，讷斋天下士。襟期脩篁友，节操孤松比。大书晓山扁，山色来棐几。爱此朝气爽，未明揽衣起。讷斋我妇翁，颇曾窥涯涘。结交折辈行，逢人说夏子。因读晓山吟，令我慨生死。人世亦何为，仕宦聊尔尔。孰知死不朽，香名垂千祀。此人不复得，此诗谁能似。时甫盍刻石，方山可对峙。
寿冯德厚三首
作者：袁甫
朝代：宋

人生汩汩逐风波，祝子长年要若何。一日洞然无障碍，元来佛法也无多。麟经咀嚼造深微，攀取秋风第一枝。便把斯言为子寿，崧高不用更吟诗。朱弦疏越澹徽音，身在尘中只古心。祝子长年仍健饭，好书读到夜沈沈。
寿冯德厚三首·其一
作者：袁甫
朝代：宋
体裁：七言绝句

人生汩汩逐风波，祝子长年要若何。一日洞然无障碍，元来佛法也无多。
寿冯德厚三首·其三
作者：袁甫
朝代：宋

朱弦疏越澹徽音，身在尘中只古心。祝子长年仍健饭，好书读到夜沈沈。
寿冯德厚三首·其三
作者：袁甫
朝代：宋

朱絃疏越澹徽音，身在尘中只古心。
祝子长年仍健饭，好书读到夜沈沈。
寿冯德厚三首·其二
作者：袁甫
朝代：宋
体裁：七言绝句

麟经咀嚼造深微，攀取秋风第一枝。便把斯言为子寿，崧高不用更吟诗。
寿张亨之祖母夫人
作者：袁甫
朝代：宋

为问蟠桃熟几番，见儿发白著衣斑。孙枝又作红蕖客，更愿云礽捧寿山。
寿张亨之祖母夫人
作者：袁甫
朝代：宋

为问蟠桃熟几番，见儿髮白着衣斑。
孙枝又作红蕖客，更愿云礽捧寿山。
寿赵处仁母夫人
作者：袁甫
朝代：宋
体裁：七言绝句

有子见知真西山，有孙又把桂枝攀。堂前萱草年年绿，庆事天公定不悭。
岳忠武祠三首
作者：袁甫
朝代：宋

当年老桧肆欺谩，忠武哀哉抱寸丹。赖有皇天为吐气，岂无青史更诛奸。字留陈迹何年泯，烟锁空山尽日閒。世事关心眠不得，今朝下涕为潸潸。儿时曾住练江头，长老频频说岳侯。手握天戈能决胜，心轻人爵祇寻幽。堪嗟爝火当时灭，谁信长川万古流。机会莫言今到手，却愁无饭饱貔貅。背嵬军马战无俦，压尽当年几列侯。先辈有闻多散轶，后生谁识发潜幽。伤心咄咄权臣事，满眼滔滔债帅流。槌剥到今浑似鬼，向人休说是貔貅。
岳忠武祠三首·其一
作者：袁甫
朝代：宋

当年老桧肆欺谩，忠武哀哉抱寸丹。赖有皇天为吐气，岂无青史更诛奸。字留陈迹何年泯，烟锁空山尽日閒。世事关心眠不得，今朝下涕为潸潸。
岳忠武祠三首·其一
作者：袁甫
朝代：宋

当年老桧肆欺谩，忠武哀哉抱寸丹。
頼有皇天为吐气，岂无青史更诛姦。
字留陈迹何年泯，烟锁空山尽日閒。
世事关心眠不得，今朝下涕为潸潸。
岳忠武祠三首·其一
作者：袁甫
朝代：宋

當年老檜肆欺謾，忠武哀哉抱寸丹。
頼有皇天爲吐氣，豈無青史更誅姦。
字留陳迹何年泯，烟鎖空山盡日閒。
世事關心眠不得，今朝下涕爲潸潸。
岳忠武祠三首·其三
作者：袁甫
朝代：宋
体裁：古风

背嵬军马战无俦，压尽当年几列侯。先辈有闻多散轶，后生谁识发潜幽。伤心咄咄权臣事，满眼滔滔债帅流。槌剥到今浑似鬼，向人休说是貔貅。
岳忠武祠三首·其三
作者：袁甫
朝代：宋

背嵬軍馬戰無儔，壓盡當年幾列侯。
先輩有聞多散軼，後生誰識發潛幽。
傷心咄咄權臣事，滿眼滔滔債帥流。
槌剝到今渾似鬼，向人休說是貔貅。
岳忠武祠三首·其二
作者：袁甫
朝代：宋
体裁：古风

儿时曾住练江头，长老频频说岳侯。手握天戈能决胜，心轻人爵祇寻幽。堪嗟爝火当时灭，谁信长川万古流。机会莫言今到手，却愁无饭饱貔貅。
岳忠武祠三首·其二
作者：袁甫
朝代：宋

兒時曾住練江頭，長老頻頻說岳侯。
手握天戈能決勝，心輕人爵祇尋幽。
堪嗟爝火當時滅，誰信長川萬古流。
機會莫言今到手，却愁無飯飽貔貅。
崇圣寺瀑布泉二首
作者：袁甫
朝代：宋

古来翠瀑仅涓涓，戛玉新亭却沛然。世事废兴皆若此，醉眠何用问青天。半山飞瀑元如雪，况是今朝雪里来。界破青山休谩诧，神光妙用亦奇哉。
崇圣寺瀑布泉二首·其一
作者：袁甫
朝代：宋
体裁：七言绝句

古来翠瀑仅涓涓，戛玉新亭却沛然。世事废兴皆若此，醉眠何用问青天。
崇圣寺瀑布泉二首·其二
作者：袁甫
朝代：宋

半山飞瀑元如雪，况是今朝雪裏来。
界破青山休谩诧，神光妙用亦奇哉。
崇圣寺瀑布泉二首·其二
作者：袁甫
朝代：宋

半山飞瀑元如雪，况是今朝雪里来。界破青山休谩诧，神光妙用亦奇哉。
崇聖寺瀑布泉二首·其一
作者：袁甫
朝代：宋

古來翠瀑僅涓涓，戛玉新亭却沛然。
世事廢興皆若此，醉眠何用問青天。
崇聖寺瀑布泉二首·其二
作者：袁甫
朝代：宋

半山飛瀑元如雪，况是今朝雪裏來。
界破青山休謾詫，神光妙用亦奇哉。
忠孝詩
作者：袁甫
朝代：宋

曾子立言詔後世，戰陳無勇非孝也。
戰死猶留千古名，大夫赤心爲宗社。
而况判死乃得生，父母遺體非輕捨。
忠孝從來只一原，此道於今識者寡。
慈湖老師遺墨在，光燄萬丈追風雅。
發揮天經與地義，爲憐世人多聾啞。
跋語流傳壯矣哉，忠由孝出非外假。
厥今邊庭尚繹騷，其勢飆欻陵諸夏。
孤忠步步踏實地，紙上陳言付土苴。
報國即是報親恩，忠孝斷斷非二者。
兩閫對峙貴通情，胸懷如水常善下。
不見天高并地闊，要令物物歸化冶。
雍容譚笑凈邊塵，直把兵氛都汛灑。
名垂竹帛增親榮，入覲至尊醉金斚。
到此純孝通神明，冥冥之中錫純嘏。
病夫山中何所能，功成請將椽筆寫。
忠孝诗
作者：袁甫
朝代：宋
体裁：古风

曾子立言诏后世，战陈无勇非孝也。战死犹留千古名，大夫赤心为宗社。而况判死乃得生，父母遗体非轻舍。忠孝从来只一原，此道于今识者寡。慈湖老师遗墨在，光燄万丈追风雅。发挥天经与地义，为怜世人多聋哑。跋语流传壮矣哉，忠由孝出非外假。厥今边庭尚绎骚，其势飙欻陵诸夏。孤忠步步踏实地，纸上陈言付土苴。报国即是报亲恩，忠孝断断非二者。两阃对峙贵通情，胸怀如水常善下。不见天高并地阔，要令物物归化冶。雍容谭笑净边尘，直把兵氛都汎洒。名垂竹帛增亲荣，入觐至尊醉金斝。到此纯孝通神明，冥冥之中锡纯嘏。病夫山中何所能，功成请将椽笔写。
忠孝诗
作者：袁甫
朝代：宋

曾子立言诏后世，战陈无勇非孝也。战死犹留千古名，大夫赤心为宗社。而况判死乃得生，父母遗体非轻舍。忠孝从来只一原，此道于今识者寡。慈湖老师遗墨在，光燄万丈追风雅。发挥天经与地义，为怜世人多聋哑。跋语流传壮矣哉，忠由孝出非外假。厥今边庭尚绎骚，其势飙欻陵诸夏。孤忠步步踏实地，纸上陈言付土苴。报国即是报亲恩，忠孝断断非二者。两阃对峙贵通情，胸怀如水常善下。不见天高并地阔，要令物物归化冶。雍容谭笑净边尘，直把兵氛都汛洒。名垂竹帛增亲荣，入觐至尊醉金斝。到此纯孝通神明，冥冥之中锡纯嘏。病夫山中何所能，功成请将椽笔写。
忠孝诗
作者：袁甫
朝代：宋

曾子立言诏后世，战陈无勇非孝也。
战死犹留千古名，大夫赤心为宗社。
而况判死乃得生，父母遗体非轻舍。
忠孝从来只一原，此道于今识者寡。
慈湖老师遗墨在，光燄万丈追风雅。
发挥天经与地义，为怜世人多聋哑。
跋语流传壮矣哉，忠由孝出非外假。
厥今边庭尚绎骚，其势飙欻陵诸夏。
孤忠步步踏实地，纸上陈言付土苴。
报国即是报亲恩，忠孝断断非二者。
两阃对峙贵通情，胸怀如水常善下。
不见天高并地阔，要令物物归化冶。
雍容谭笑凈边尘，直把兵氛都汛洒。
名垂竹帛增亲荣，入觐至尊醉金斚。
到此纯孝通神明，冥冥之中锡纯嘏。
病夫山中何所能，功成请将椽笔写。
憩折山市
作者：袁甫
朝代：宋

折山山下簇人烟，一似吳兒笑語喧。
始信臙脂溪水媚，木瓜分得也嫣然。
憩折山市
作者：袁甫
朝代：宋

折山山下簇人烟，一似吴儿笑语喧。始信胭脂溪水媚，木瓜分得也嫣然。
憩折山市
作者：袁甫
朝代：宋

折山山下簇人烟，一似吴儿笑语喧。
始信臙脂溪水媚，木瓜分得也嫣然。
新安乡会
作者：袁甫
朝代：宋

紫阳自是神仙窟，谁泛仙槎竞问津。
二妙先传联璧喜，九人齐着赐袍新。
自怜十载龙门客，来领三科燕席宾。
酌颂年家无浪语，黄山高节两嶙峋。
新安乡会
作者：袁甫
朝代：宋

紫阳自是神仙窟，谁泛仙槎竞问津。二妙先传联璧喜，九人齐著赐袍新。自怜十载龙门客，来领三科燕席宾。酌颂年家无浪语，黄山高节两嶙峋。
新安鄉會
作者：袁甫
朝代：宋

紫陽自是神仙窟，誰泛仙槎競問津。
二妙先傳聯璧喜，九人齊著賜袍新。
自憐十載龍門客，來領三科燕席賓。
酌頌年家無浪語，黄山高節兩嶙峋。
时习堂记言五典也载赓前韵以歌之
作者：袁甫
朝代：宋

事亲尽孝自天成，鉴本无尘水本清。相彼禽兮犹学习，灵乌反哺更分明。习容斋戒适朝初，佩玉锵鸣谨进趋。大分凛然冠屦判，一诚不散若郊雩。齐家断勿责他人，须信仪型只在身。习习谷风讥义薄，交相爱也是为仁。徐行后长味深长，此道谁能笃不忘。我欲讲行乡饮酒，大明上齿习斯堂。切偲取义思怡如，兑习工夫忆泗洙。泮水朋来方衮衮，三千攀附圣门徒。
时习堂记言五典也载赓前韵以歌之·其一
作者：袁甫
朝代：宋

事亲尽孝自天成，鉴本无尘水本清。相彼禽兮犹学习，灵乌反哺更分明。
时习堂记言五典也载赓前韵以歌之·其一
作者：袁甫
朝代：宋

事亲尽孝自天成，鑑本无尘水本清。
相彼禽兮犹学习，灵乌反哺更分明。
时习堂记言五典也载赓前韵以歌之·其三
作者：袁甫
朝代：宋
体裁：七言绝句

齐家断勿责他人，须信仪型只在身。习习谷风讥义薄，交相爱也是为仁。
时习堂记言五典也载赓前韵以歌之·其二
作者：袁甫
朝代：宋
体裁：七言绝句

习容斋戒适朝初，佩玉锵鸣谨进趋。大分凛然冠屦判，一诚不散若郊雩。
时习堂记言五典也载赓前韵以歌之·其五
作者：袁甫
朝代：宋
体裁：七言绝句

切偲取义思怡如，兑习工夫忆泗洙。泮水朋来方衮衮，三千攀附圣门徒。
时习堂记言五典也载赓前韵以歌之·其四
作者：袁甫
朝代：宋
体裁：七言绝句

徐行后长味深长，此道谁能笃不忘。我欲讲行乡饮酒，大明上齿习斯堂。
映山紅
作者：袁甫
朝代：宋

山花無數笑春風，臨水精神迥不同。
喚作映山風味短，看來恰似映溪紅。
映山红
作者：袁甫
朝代：宋
体裁：七言绝句

山花无数笑春风，临水精神迥不同。唤作映山风味短，看来恰似映溪红。
映山红
作者：袁甫
朝代：宋

山花无数笑春风，临水精视迥不同。
唤作映山风味短，看来恰惟映溪红。
時習堂記言五典也載賡前韻以歌之·其一
作者：袁甫
朝代：宋

事親盡孝自天成，鑑本無塵水本清。
相彼禽兮猶學習，靈烏反哺更分明。
時習堂記言五典也載賡前韻以歌之·其三
作者：袁甫
朝代：宋

齊家斷勿責他人，須信儀型只在身。
習習谷風譏義薄，交相愛也是爲仁。
時習堂記言五典也載賡前韻以歌之·其二
作者：袁甫
朝代：宋

習容齋戒適朝初，佩玉鏘鳴謹進趨。
大分凜然冠屨判，一誠不散若郊雩。
時習堂記言五典也載賡前韻以歌之·其五
作者：袁甫
朝代：宋

切偲取義思怡如，兌習工夫憶泗洙。
泮水朋來方衮衮，三千攀附聖門徒。
時習堂記言五典也載賡前韻以歌之·其四
作者：袁甫
朝代：宋

徐行後長味深長，此道誰能篤不忘。
我欲講行鄉飲酒，大明上齒習斯堂。
晦庵文公祠堂用令君韵
作者：袁甫
朝代：宋

当年独抱伯牙名，身后祠堂列佩衾。官职平生安义命，诗书终老惜光阴。一椽古歙溪山窟，千古长松风月林。彭令经营真有趣，个中应契老师心。
晦庵文公祠堂用令君韵
作者：袁甫
朝代：宋

当年独抱伯牙名，身后祠堂列佩衾。
官职平生安义命，诗书终老惜光阴。
一椽古歙溪山窟，千古长松风月林。
彭令经营真有趣，箇中应契老师心。
晦庵文公祠堂用令君韻
作者：袁甫
朝代：宋

當年獨抱伯牙名，身後祠堂列佩衾。
官職平生安義命，詩書終老惜光陰。
一椽古歙溪山窟，千古長松風月林。
彭令經營真有趣，箇中應契老師心。
朝阳三章
作者：袁甫
朝代：宋
体裁：四言诗

日之出矣，于彼扶桑。凤之鸣矣，于彼高冈。匪高冈则鸣，朝阳之光。君子如凤，爱此朝阳。纯德孔明，闻于四方。（一章）日之出矣，其光融融。凤之鸣矣，其声雍雍。鸣于何所，于彼梧桐。凤兮凤兮，和乐冲冲。匪凤匪桐，在君子之躬。（二章）日之出矣，万象光明。凤之仪矣，箫韶之音。观彼仪凤，以观我生。生生不息，匪亏匪盈。面此朝阳，默养和平。（三章）
朝阳三章·其三
作者：袁甫
朝代：宋

日之出矣，万象光明。
凤之仪矣，箫韶之音。
观彼仪凤，以观我生。
生生不息，匪亏匪盈。
面此朝阳，默养和平。
朝陽三章·其三
作者：袁甫
朝代：宋

日之出矣，萬象光明。
鳳之儀矣，簫韶之音。
觀彼儀鳳，以觀我生。
生生不息，匪虧匪盈。
面此朝陽，默養和平。
東松菴
作者：袁甫
朝代：宋

六月山泉定易枯，枕流洗耳事何如。
幽人高卧渾無惱，好把靈源日日疏。
江东巡部纪行
作者：袁甫
朝代：宋

春过三之一，轻车走阡陌。平坂抹池阳，迤逦山路埆。风颠吹人面，雪滑皲人足。忽然铜钲挂，九华醒两目。自经千万劫，寒翠光堪摘。半霄非人间，大江横其侧。行行逼宣州，麻姑正面矗。且上敬亭山，感慨怀李白。听说三洞天，渴见恨无翮。岩幽鬼神哭，罅开星月烛。金沙烂吾前，祖师灯未没。赓酬二三子，不觉诗笔秃。歙州我旧游，迎笑儿童簇。本无棠荫芾，漫云恩波沐。黄山怅无缘，不得搜仙窟。祁门山何如，险与石埭埒。山花溪边明，时有新凫浴。古木龙吟啸，巨石虎蹲伏。伟哉岳鄂王，提兵旧盘礴。像设俨遗祠，光芒射斗宿。凌晨拜祠下，忧思心恻恻。无心惜落花，惟愁民捐瘠。浮梁与乐安，五十笑步百。幸瞻慈湖祠，风声尚堪忆。钟君我所敬，能续慈湖脉。乍合又倏离，人事渺无极。别友情无奈，看山意无足。山围如城郭，渐逼鸣山麓。父老阑道叫，一路藉神福。问尔所欲何，作庙新奕奕。我来为尔民，尔欲我筹度。越宿至芗溪，三山森在列。顾我一瓣香，端为象翁设。象翁百世师，此道揭日月。书堂卜筑成，屋与人俱杰。深夜济济容，学子纷四集。前廊问伊谁，同门旧知识。新知有二郑，操行端矩矱。此学其兴乎，欲去令人惜。大字书磨崖，字径二三尺。匆匆过安仁，交友相追逐。汤董最可人，吉德侔金玉。干越今称贤，闾阎声籍籍。此声买无价，民彝知未灭。我行三千里，六十零四日。明当抵番江，秉烛写胸臆。若夫咨诹事，多赖诸贤力。云何略不书，此是使者职。
江东巡部纪行
作者：袁甫
朝代：宋

春过三之一，轻车走阡陌。
平坂抹池阳，迤逦山路埆。
风颠吹人面，雪滑皲人足。
忽然铜钲挂，九华醒两目。
自经千万劫，寒翠光堪摘。
半霄非人间，大江横其侧。
行行逼宣州，麻姑正面矗。
且上敬亭山，感慨怀李白。
听说三洞天，渴见恨无翮。
岩幽鬼神哭，罅开星月烛。
金沙烂吾前，祖师灯未没。
赓酬二三子，不觉诗笔秃。
歙州我旧游，迎笑儿童簇。
本无棠荫芾，漫云恩波沐。
黄山怅无缘，不得搜仙窟。
祁门山何如，险与石埭埒。
山花溪边明，时有新鳬浴。
古木龙吟啸，巨石虎蹲伏。
伟哉岳鄂王，提兵旧盘礴。
像设俨遗祠，光芒射斗宿。
凌晨拜祠下，忧思心恻恻。
无心惜落花，惟愁民捐瘠。
浮梁与乐安，五十笑步百。
幸瞻慈湖祠，风声尚堪忆。
钟君我所敬，能续慈湖脉。
乍合又倏离，人事渺无极。
别友情无奈，看山意无足。
山围如城郭，渐逼鸣山麓。
父老阑道叫，一路藉神福。
问尔所欲何，作庙新奕奕。
我来为尔民，尔欲我筹度。
越宿至芗溪，三山森在列。
顾我一瓣香，端为象翁设。
象翁百世师，此道揭日月。
书堂卜筑成，屋与人俱杰。
深夜济济容，学子纷四集。
前廊问伊谁，同门旧知识。
新知有二郑，操行端矩矱。
此学其兴乎，欲去令人惜。
大字书磨崖，字径二三尺。
匆匆过安仁，交友相追逐。
汤董最可人，吉德侔金玉。
干越今称贤，闾阎声籍籍。
此声买无价，民彝知未灭。
我行三千里，六十零四日。
明当抵番江，秉烛写胸臆。
若夫咨诹事，多頼诸贤力。
云何略不书，此是使者职。
江東巡部紀行
作者：袁甫
朝代：宋

春過三之一，輕車走阡陌。
平坂抹池陽，迤邐山路埆。
風顛吹人面，雪滑皸人足。
忽然銅鉦掛，九華醒兩目。
自經千萬劫，寒翠光堪摘。
半霄非人間，大江橫其側。
行行逼宣州，麻姑正面矗。
且上敬亭山，感慨懷李白。
聽說三洞天，渴見恨無翮。
巖幽鬼神哭，罅開星月燭。
金沙爛吾前，祖師燈未沒。
賡酬二三子，不覺詩筆禿。
歙州我舊遊，迎笑兒童簇。
本無棠蔭芾，漫云恩波沐。
黄山悵無緣，不得搜仙窟。
祁門山何如，險與石埭埒。
山花溪邊明，時有新鳬浴。
古木龍吟嘯，巨石虎蹲伏。
偉哉岳鄂王，提兵舊盤礴。
像設儼遺祠，光芒射斗宿。
凌晨拜祠下，憂思心惻惻。
無心惜落花，惟愁民捐瘠。
浮梁與樂安，五十笑步百。
幸瞻慈湖祠，風聲尚堪憶。
鍾君我所敬，能續慈湖脈。
乍合又倏離，人事渺無極。
別友情無奈，看山意無足。
山圍如城郭，漸逼鳴山麓。
父老闌道叫，一路藉神福。
問爾所欲何，作廟新奕奕。
我來爲爾民，爾欲我籌度。
越宿至薌谿，三山森在列。
顧我一瓣香，端爲象翁設。
象翁百世師，此道揭日月。
書堂卜築成，屋與人俱傑。
深夜濟濟容，學子紛四集。
前廊問伊誰，同門舊知識。
新知有二鄭，操行端矩矱。
此學其興乎，欲去令人惜。
大字書磨崖，字徑二三尺。
匆匆過安仁，交友相追逐。
湯董最可人，吉德侔金玉。
干越今稱賢，閭閻聲籍籍。
此聲買無價，民彝知未滅。
我行三千里，六十零四日。
明當抵番江，秉燭寫胸臆。
若夫諮諏事，多頼諸賢力。
云何略不書，此是使者職。
游敬亭山用谪仙韵二首
作者：袁甫
朝代：宋

黄檗道场古，裴公心事閒。白诗三绝并，那似敬亭山。事从尘世去，心共白云閒。不作游山计，朝朝饱看山。
游敬亭山用谪仙韵二首·其一
作者：袁甫
朝代：宋

黄檗道场古，裴公心事閒。
白诗三绝併，那似敬亭山。
游敬亭山用谪仙韵二首·其一
作者：袁甫
朝代：宋

黄檗道场古，裴公心事閒。白诗三绝并，那似敬亭山。
游敬亭山用谪仙韵二首·其二
作者：袁甫
朝代：宋
体裁：五言绝句

事从尘世去，心共白云閒。不作游山计，朝朝饱看山。
湖月贈朱幾仲
作者：袁甫
朝代：宋

天上月，三五盈兮三五缺。
湖中月，無缺無圓無生滅。
天上月，蝦蟇妖精敢作孽。
湖中月，能使癡蟇蹤影沒。
豈是蟾兔不如龍，不知龍有何祕訣。
甓社湖中看明月，湖中天上雙皎潔。
湛盧令我書大字，老來百事懶且拙。
惟有作字氣如虹，寫罷森森清徹骨。
神龍見之應驤首，共伴寒光千古揭。
夜夜明月照我字，我字照湖兩相埒。
更得湛盧著佳句，便與盂城成三絕。
湖月赠朱几仲
作者：袁甫
朝代：宋

天上月，三五盈兮三五缺。湖中月，无缺无圆无生灭。天上月，虾蟆妖精敢作孽。湖中月，能使痴蟆踪影没。岂是蟾兔不如龙，不知龙有何秘诀。甓社湖中看明月，湖中天上双皎洁。湛卢令我书大字，老来百事懒且拙。惟有作字气如虹，写罢森森清彻骨。神龙见之应骧首，共伴寒光千古揭。夜夜明月照我字，我字照湖两相埒。更得湛卢著佳句，便与盂城成三绝。
湖月赠朱几仲
作者：袁甫
朝代：宋

天上月，三五盈兮三五缺。
湖中月，无缺无圆无生灭。
天上月，虾蟇妖精敢作孽。
湖中月，能使痴蟇踪影没。
岂是蟾兔不如龙，不知龙有何秘诀。
甓社湖中看明月，湖中天上双皎洁。
湛卢令我书大字，老来百事懒且拙。
惟有作字气如虹，写罢森森清彻骨。
神龙见之应骧首，共伴寒光千古揭。
夜夜明月照我字，我字照湖两相埒。
更得湛卢着佳句，便与盂城成三绝。
留无邪字
作者：袁甫
朝代：宋

此骏产渥洼，神奇莫浪夸。
相期千里志，赠子字无邪。
留无邪字
作者：袁甫
朝代：宋

此骏产渥洼，神奇莫浪誇。相期千里志，赠子字无邪。
留無邪字
作者：袁甫
朝代：宋

此駿産渥洼，神奇莫浪誇。
相期千里志，贈子字無邪。
番阳喜晴赠幕僚
作者：袁甫
朝代：宋

大江以东，岁屡弗康。民病未苏，正兹忧惶。一雨六旬，巨浸汤汤。我告上帝，是祈是禳。我来宿斋，室名朝阳。顾瞻斯名，与我心当。天告我兆，厥应果彰。朝阳一升，阴沴伏藏。众水归壑，殃转为祥。民奠攸居，岁保金穰。耄倪载咏，喜气洋洋。匪我颛蒙，能动上苍。赖我诸友，罔或怠荒。斋事孔明，纯诚是将。上帝昭格，随此瓣香。我勉诸友，秉德日彊。朝阳在我，自然发光。阳复之始，养而勿伤。常如对帝，中正斋庄。乃保终吉，以活吾氓。稍或安肆，罔念作狂。政刑弗谨，号令弗臧。天非可恃，祥覆为殃。敬之敬之，斯须勿忘。既以告友，抑以自防。
番阳喜晴赠幕僚
作者：袁甫
朝代：宋

大江以东，岁屡弗康。
民病未苏，正兹忧惶。
一雨六旬，巨浸汤汤。
我告上帝，是祈是禳。
我来宿斋，室名朝阳。
顾瞻斯名，与我心当。
天告我兆，厥应果彰。
朝阳一升，阴沴伏藏。
众水归壑，殃转为祥。
民奠攸居，岁保金穰。
耄倪载咏，喜气洋洋。
匪我颛蒙，能动上苍。
頼我诸友，罔或怠荒。
斋事孔明，纯诚是将。
上帝昭格，随此瓣香。
我勉诸友，秉德日彊。
朝阳在我，自然发光。
阳復之始，养而勿伤。
常如对帝，中正斋庄。
乃保终吉，以活吾氓。
稍或安肆，罔念作狂。
政刑弗谨，号令弗臧。
天非可恃，祥覆为殃。
敬之敬之，斯须勿忘。
既以告友，抑以自防。
番陽喜晴贈幕僚
作者：袁甫
朝代：宋

大江以東，歲屢弗康。
民病未蘇，正茲憂惶。
一雨六旬，巨浸湯湯。
我告上帝，是祈是禳。
我來宿齋，室名朝陽。
顧瞻斯名，與我心當。
天告我兆，厥應果彰。
朝陽一升，陰沴伏藏。
衆水歸壑，殃轉爲祥。
民奠攸居，歲保金穰。
耄倪載詠，喜氣洋洋。
匪我顓蒙，能動上蒼。
頼我諸友，罔或怠荒。
齋事孔明，純誠是將。
上帝昭格，隨此瓣香。
我勉諸友，秉德日彊。
朝陽在我，自然發光。
陽復之始，養而勿傷。
常如對帝，中正齋莊。
乃保終吉，以活吾氓。
稍或安肆，罔念作狂。
政刑弗謹，號令弗臧。
天非可恃，祥覆爲殃。
敬之敬之，斯須勿忘。
既以告友，抑以自防。
索新进诗
作者：袁甫
朝代：宋
体裁：七言绝句

君传秘诀解观人，瞥见双眸识破真。收拾后生知几许，为予唤取傥相亲。
索新進詩
作者：袁甫
朝代：宋

君傳祕訣解觀人，瞥見雙眸識破真。
收拾後生知幾許，爲予喚取儻相親。
耕乐诗四首
作者：袁甫
朝代：宋

优游无事只耕田，顾我归耕子已先。可但千仓良足乐，不收一粒亦欣然。一犁春雨趁农耕，歌咏康衢了此生。若有可忧方有乐，本无亏处亦无成。一片灵明自有田，当仁那肯逊儒先。归来不说溪山好，只说癯仙气浩然。少时操笔代躬耕，老鹤如今太瘦生。已识个中真乐地，谁云骨相费生成。
耕乐诗四首·其一
作者：袁甫
朝代：宋
体裁：七言绝句

优游无事只耕田，顾我归耕子已先。可但千仓良足乐，不收一粒亦欣然。
耕乐诗四首·其三
作者：袁甫
朝代：宋
体裁：七言绝句

一片灵明自有田，当仁那肯逊儒先。归来不说溪山好，只说癯仙气浩然。
耕乐诗四首·其二
作者：袁甫
朝代：宋
体裁：七言绝句

一犁春雨趁农耕，歌咏康衢了此生。若有可忧方有乐，本无亏处亦无成。
耕乐诗四首·其四
作者：袁甫
朝代：宋

少时操笔代躬耕，老鹤如今太瘦生。已识个中真乐地，谁云骨相费生成。
耕乐诗四首·其四
作者：袁甫
朝代：宋

少时操笔代躬耕，老鹤如今太瘦生。
已识箇中真乐地，谁云骨相费生成。
耕樂詩四首·其一
作者：袁甫
朝代：宋

優游無事只耕田，顧我歸耕子已先。
可但千倉良足樂，不收一粒亦欣然。
耕樂詩四首·其三
作者：袁甫
朝代：宋

一片靈明自有田，當仁那肯遜儒先。
歸來不說溪山好，只說癯仙氣浩然。
耕樂詩四首·其二
作者：袁甫
朝代：宋

一犁春雨趁農耕，歌咏康衢了此生。
若有可憂方有樂，本無虧處亦無成。
耕樂詩四首·其四
作者：袁甫
朝代：宋

少時操筆代躬耕，老鶴如今太瘦生。
已識箇中真樂地，誰云骨相費生成。
莫能名庵二首
作者：袁甫
朝代：宋

说道空空元不空，太空何物不能容。世人枉被虚名幻，到底还须识正宗。青山突兀倚长空，不作人间儿女容。几载无名茅处士，一朝识破有林宗。
莫能名庵二首·其一
作者：袁甫
朝代：宋

說道空空元不空，太空何物不能容。
世人枉被虛名幻，到底還須識正宗。
莫能名庵二首·其一
作者：袁甫
朝代：宋
体裁：古风

说道空空元不空，太空何物不能容。世人枉被虚名幻，到底还须识正宗。
莫能名庵二首·其二
作者：袁甫
朝代：宋

青山突兀倚長空，不作人間兒女容。
幾載無名茅處士，一朝識破有林宗。
莫能名庵二首·其二
作者：袁甫
朝代：宋
体裁：古风

青山突兀倚长空，不作人间儿女容。几载无名茅处士，一朝识破有林宗。
蒙程伯寓知府給事以僕生祠妙唱見寄輒次韻奉酬
作者：袁甫
朝代：宋

聞道邦人尚去思，栽松植竹遶叢祠。
要知獨立無言處，正似危邦援絕時。
平世功名付圖畫，暮年活計在鉤絲。
謝公旌旆巡山後，千里慇懃寄好詞。
蒙程伯寓知府给事以仆生祠妙唱见寄辄次韵奉酬
作者：袁甫
朝代：宋

闻道邦人尚去思，栽松植竹绕丛祠。要知独立无言处，正似危邦援绝时。平世功名付图画，暮年活计在钩丝。谢公旌旆巡山后，千里慇勤寄好词。
蒙程伯寓知府给事以仆生祠妙唱见寄辄次韵奉酬
作者：袁甫
朝代：宋

闻道邦人尚去思，栽松植竹遶丛祠。
要知独立无言处，正似危邦援绝时。
平世功名付图画，暮年活计在钩丝。
谢公旌旆巡山后，千里慇懃寄好词。
螳蜋捕蝉诗
作者：袁甫
朝代：宋

鸣蜩善择木，木美叶敷腴。
国于美荫中，自庆无他虞。
螳蜋伺其便，欲进復趦趄。
怒臂俄一施，捕取如囚拘。
委身膏利吻，性命纔须臾。
均之细微物，一何强弱殊。
蜩乎汝无识，自知其过欤。
物在宇宙间，谨默乃安居。
今汝独聒聒，昼夜长喧呼。
汝闹力不足，彼静智有余。
胜负从此决，谁谓汝非辜。
螳蜋既得意，自谓真良图。
那知仅一饱，燕鹊已窥觎。
出尔反乎尔，胡能独全躯。
乃知祸与福，不系巧与愚。
哓哓固不免，默默復何如。
置之不足道，燕坐观厥初。
螳蜋捕蟬詩
作者：袁甫
朝代：宋

鳴蜩善擇木，木美葉敷腴。
國于美蔭中，自慶無他虞。
螳蜋伺其便，欲進復趦趄。
怒臂俄一施，捕取如囚拘。
委身膏利吻，性命纔須臾。
均之細微物，一何强弱殊。
蜩乎汝無識，自知其過歟。
物在宇宙間，謹默迺安居。
今汝獨聒聒，晝夜長喧呼。
汝閙力不足，彼靜智有餘。
勝負從此決，誰謂汝非辜。
螳蜋既得意，自謂真良圖。
那知僅一飽，燕鵲已窺覦。
出爾反乎爾，胡能獨全軀。
乃知禍與福，不係巧與愚。
嘵嘵固不免，默默復何如。
置之不足道，燕坐觀厥初。
螳螂捕蝉诗
作者：袁甫
朝代：宋

鸣蜩善择木，木美叶敷腴。国于美荫中，自庆无他虞。螳螂伺其便，欲进复趑趄。怒臂俄一施，捕取如囚拘。委身膏利吻，性命才须臾。均之细微物，一何强弱殊。蜩乎汝无识，自知其过欤。物在宇宙间，谨默乃安居。今汝独聒聒，昼夜长喧呼。汝闹力不足，彼静智有馀。胜负从此决，谁谓汝非辜。螳螂既得意，自谓真良图。那知仅一饱，燕鹊已窥觎。出尔反乎尔，胡能独全躯。乃知祸与福，不系巧与愚。哓哓固不免，默默复何如。置之不足道，燕坐观厥初。
蟠梅二首
作者：袁甫
朝代：宋

篱外横斜只任真，无端束缚损花神。孤标自是为人妒，一笑春风不用嗔。幸自尘埃不许侵，千盘万结戏相寻。只缘漏泄春消息，惹动旁人机巧心。
蟠梅二首·其一
作者：袁甫
朝代：宋
体裁：七言绝句

篱外横斜只任真，无端束缚损花神。孤标自是为人妒，一笑春风不用嗔。
蟠梅二首·其一
作者：袁甫
朝代：宋

籬外橫斜只任真，無端束縛損花神。
孤標自是爲人妒，一笑春風不用嗔。
蟠梅二首·其二
作者：袁甫
朝代：宋

幸自塵埃不許侵，千盤萬結戲相尋。
只緣漏泄春消息，惹動旁人機巧心。
蟠梅二首·其二
作者：袁甫
朝代：宋
体裁：七言绝句

幸自尘埃不许侵，千盘万结戏相寻。只缘漏泄春消息，惹动旁人机巧心。
衢学讲堂更名时习和贰车韵五首
作者：袁甫
朝代：宋

道心无坏亦无成，只怕微云点太清。重坎之亨人不识，一轮素月本来明。意味澄然未动初，纲常大道本同趋。直须丽泽工夫熟，便是当年咏舞雩。终身不察是凡人，一日三回省此身。参也亲传端的处，品题宜亚不违仁。缅怀周道意悠长，事业姬公念不忘。宗庙百官谁识者，仲由也只许升堂。莫道今人不古如，分明气象鲁之洙。坤爻六二知何义，试叩胶庠学易徒。
衢学讲堂更名时习和贰车韵五首·其一
作者：袁甫
朝代：宋
体裁：七言绝句

道心无坏亦无成，只怕微云点太清。重坎之亨人不识，一轮素月本来明。
衢学讲堂更名时习和贰车韵五首·其三
作者：袁甫
朝代：宋
体裁：七言绝句

终身不察是凡人，一日三回省此身。参也亲传端的处，品题宜亚不违仁。
衢学讲堂更名时习和贰车韵五首·其二
作者：袁甫
朝代：宋
体裁：七言绝句

意味澄然未动初，纲常大道本同趋。直须丽泽工夫熟，便是当年咏舞雩。
衢学讲堂更名时习和贰车韵五首·其五
作者：袁甫
朝代：宋
体裁：七言绝句

莫道今人不古如，分明气象鲁之洙。坤爻六二知何义，试叩胶庠学易徒。
衢学讲堂更名时心和贰车韵车韵五首
作者：袁甫
朝代：宋
体裁：七言绝句

缅怀周道意悠长，事业姬公念不忘。宗庙百官谁识者，仲由也只许升堂。
衢學講堂更名時習和貳車韻五首·其一
作者：袁甫
朝代：宋

道心無壞亦無成，只怕微雲點太清。
重坎之亨人不識，一輪素月本來明。
衢學講堂更名時習和貳車韻五首·其三
作者：袁甫
朝代：宋

終身不察是凡人，一日三回省此身。
參也親傳端的處，品題宜亞不違仁。
衢學講堂更名時習和貳車韻五首·其二
作者：袁甫
朝代：宋

意味澄然未動初，綱常大道本同趨。
直須麗澤工夫熟，便是當年詠舞雩。
衢學講堂更名時習和貳車韻五首·其五
作者：袁甫
朝代：宋

莫道今人不古如，分明氣象魯之洙。
坤爻六二知何義，試叩膠庠學易徒。
衢學講堂更名時習和貳車韻五首·其四
作者：袁甫
朝代：宋

緬懷周道意悠長，事業姬公念不忘。
宗廟百官誰識者，仲由也只許升堂。
褒三汤孝行
作者：袁甫
朝代：宋

谁道田家不读书，一门孝行与人殊。
直将自已通天地，岂是无心惜体肤。
人愿生儿皆似此，神如佑善肯忘吾。
勉哉一念勤推广，已办嘉名里巷呼。
褒三汤孝行
作者：袁甫
朝代：宋

谁道田家不读书，一门孝行与人殊。直将自已通天地，岂是无心惜体肤。人愿生儿皆似此，神如祐善肯忘吾。勉哉一念勤推广，已办嘉名里巷呼。
褒三湯孝行
作者：袁甫
朝代：宋

誰道田家不讀書，一門孝行與人殊。
直將自已通天地，豈是無心惜體膚。
人願生兒皆似此，神如祐善肯忘吾。
勉哉一念勤推廣，已辦嘉名里巷呼。
見梅
作者：袁甫
朝代：宋

半月山行不識梅，近城纔見一枝開。
呼童截竹敲冰水，盛取數枝隨轎來。
見牡丹呈諸友
作者：袁甫
朝代：宋

從來洛花天下最，姚黄魏紫尤奇異。
坐令百花失顔色，喚作國香誰是對。
十年之前來新安，閲盡妖嬈興欲蘭。
晚得一枝睡露蟬，分明好似畫中看。
人世匆匆駒過隙，重遊正值春三月。
園丁折得數般來，旋買甆瓶謾成列。
殷紅照日更嫣然，輕素含風玉色鮮。
中有楊妃曾一捻，咄哉尤物累天全。
我今褰帷問疾苦，皇華那受妖花汙。
擲置道旁何足惜，亦如佞人吾所惡。
頓使心胸和且平，况聞麥隴香氣騰。
處處一犁春雨足，家家合掌慶豐登。
见梅
作者：袁甫
朝代：宋

半月山行不识梅，近城才见一枝开。呼童截竹敲冰水，盛取数枝随轿来。
见梅
作者：袁甫
朝代：宋

半月山行不识梅，近城纔见一枝开。
呼童截竹敲冰水，盛取数枝随轿来。
见牡丹呈诸友
作者：袁甫
朝代：宋

从来洛花天下最，姚黄魏紫尤奇异。坐令百花失颜色，唤作国香谁是对。十年之前来新安，阅尽妖娆兴欲兰。晚得一枝睡露蝉，分明好似画中看。人世匆匆驹过隙，重游正值春三月。园丁折得数般来，旋买瓷瓶谩成列。殷红照日更嫣然，轻素含风玉色鲜。中有杨妃曾一捻，咄哉尤物累天全。我今褰帷问疾苦，皇华那受妖花污。掷置道旁何足惜，亦如佞人吾所恶。顿使心胸和且平，况闻麦陇香气腾。处处一犁春雨足，家家合掌庆丰登。
见牡丹呈诸友
作者：袁甫
朝代：宋

从来洛花天下最，姚黄魏紫尤奇异。
坐令百花失颜色，唤作国香谁是对。
十年之前来新安，阅尽妖娆兴欲兰。
晚得一枝睡露蝉，分明好似画中看。
人世匆匆驹过隙，重游正值春三月。
园丁折得数般来，旋买甆瓶谩成列。
殷红照日更嫣然，轻素含风玉色鲜。
中有杨妃曾一捻，咄哉尤物累天全。
我今褰帷问疾苦，皇华那受妖花污。
掷置道旁何足惜，亦如佞人吾所恶。
顿使心胸和且平，况闻麦陇香气腾。
处处一犁春雨足，家家合掌庆丰登。
詠丹桂贈周純甫馮德厚·其一
作者：袁甫
朝代：宋

一種自然色，如吾方寸丹。
天教傳信到，人莫作花看。
骨氣超凡俗，聲名徹廣寒。
留君良爲此，憶別鼻休酸。
詠丹桂贈周純甫馮德厚·其二
作者：袁甫
朝代：宋

孤却團圓月，今朝桂子丹。
莫教疏雨打，留向晚秋看。
色借幽巖秀，香通古壑寒。
癡兒被花笑，世味只辛酸。
詠東松庵
作者：袁甫
朝代：宋

作意東松訪舊聞，山巖窟裏梵宮存。
矮樓蛙井身如蟄，峭壁魚鱗手可捫。
草草反成多景致，慳慳別是一乾坤。
輸他飽飯安眠處，朝暮烟霞看吐吞。
詠裴休捨宅爲寺
作者：袁甫
朝代：宋

我憐裴相愛參禪，石上蓮花幾刻鎸。
捨宅何如休起宅，酇侯師儉是名言。
讀朱冠之詩有作三首·其一
作者：袁甫
朝代：宋

孔孟宗師心中的，回由評品手持衡。
至剛大勇本來有，由義居仁熟處行。
說到孤忠推自孝，輒拚一死肯偷生。
此篇此語令人醒，夜半青燈看到明。
讀朱冠之詩有作三首·其三
作者：袁甫
朝代：宋

多言外好中何有，有德之言春意融。
惟一性天真洞徹，許多事理盡流通。
句新悅耳源先涸，思苦雕肝味易窮。
自古才人皆患此，就中崛强是揚雄。
讀朱冠之詩有作三首·其二
作者：袁甫
朝代：宋

浮雲擘破月華明，怎得浮雲不再生。
幾度月明雲幾擘，全無雲翳月全清。
後生欲解憑誰問，先覺雖知肯盡明。
苦硬工夫須徹底，秋雲漠漠一輪橫。
读朱冠之诗有作三首
作者：袁甫
朝代：宋

孔孟宗师心中的，回由评品手持衡。至刚大勇本来有，由义居仁熟处行。说到孤忠推自孝，辄拚一死肯偷生。此篇此语令人醒，夜半青灯看到明。浮云擘破月华明，怎得浮云不再生。几度月明云几擘，全无云翳月全清。后生欲解凭谁问，先觉虽知肯尽明。苦硬工夫须彻底，秋云漠漠一轮横。多言外好中何有，有德之言春意融。惟一性天真洞彻，许多事理尽流通。句新悦耳源先涸，思苦雕肝味易穷。自古才人皆患此，就中崛强是扬雄。
读朱冠之诗有作三首·其一
作者：袁甫
朝代：宋
体裁：七言律诗

孔孟宗师心中的，回由评品手持衡。至刚大勇本来有，由义居仁熟处行。说到孤忠推自孝，辄拚一死肯偷生。此篇此语令人醒，夜半青灯看到明。
读朱冠之诗有作三首·其三
作者：袁甫
朝代：宋
体裁：七言律诗

多言外好中何有，有德之言春意融。惟一性天真洞彻，许多事理尽流通。句新悦耳源先涸，思苦雕肝味易穷。自古才人皆患此，就中崛强是扬雄。
读朱冠之诗有作三首·其二
作者：袁甫
朝代：宋
体裁：七言律诗

浮云擘破月华明，怎得浮云不再生。几度月明云几擘，全无云翳月全清。后生欲解凭谁问，先觉虽知肯尽明。苦硬工夫须彻底，秋云漠漠一轮横。
賡周純甫求歸三首·其一
作者：袁甫
朝代：宋

秋風一夜簸清波，我自思親奈客何。
遠地少書消息好，書多愁悶轉添多。
賡周純甫求歸三首·其三
作者：袁甫
朝代：宋

人生何處是知音，契合端由一片心。
瞥見先生清苦貌，吾兒且喜不埋沈。
賡周純甫求歸三首·其二
作者：袁甫
朝代：宋

苦過重陽賦式微，黄花賸插兩三枝。
對花酬酒堅盟約，依舊黄山唱和詩。
贈單判官秩滿言歸
作者：袁甫
朝代：宋

達士如弦直，直乃根性天。
平易無他事，大道本自然。
吁嗟機巧人，屈曲而拘攣。
不求心境靜，但取世俗妍。
我來官柯山，同僚單君賢。
贊畫得佽助，直道無盤旋。
廉介味已熟，恬退性所便。
兩載且追隨，使我無大愆。
臨行重惜別，贈君可忘言。
所願松柏操，歲寒毋變遷。
贈韓拙堂
作者：袁甫
朝代：宋

世所謂巧，請爲翁說。
巧于利口，佞辭河決。
何如吉人，其言吶吶。
巧于附勢，炙手可熱。
何如節士，剛腸若鐵。
巧于營生，百計漁奪。
何如儒家，冷淡生活。
拙反爲巧，巧乃大拙。
驀然猛省，比論未徹。
本無巧拙，奚較優劣。
大道融融，曠兮太空。
惡不待攻，善與人同。
客訪拙翁，携酒相從。
客去西東，翁數飛鴻。
春日烘烘，適興携筇。
興盡呼童，燕坐堂中。
一門雍雍，蘭玉玲瓏。
客賀拙翁，笑倚長松。
赓周纯甫求归三首
作者：袁甫
朝代：宋

秋风一夜簸清波，我自思亲奈客何。远地少书消息好，书多愁闷转添多。苦过重阳赋式微，黄花剩插两三枝。对花酬酒坚盟约，依旧黄山唱和诗。人生何处是知音，契合端由一片心。瞥见先生清苦貌，吾儿且喜不埋沈。
赓周纯甫求归三首·其一
作者：袁甫
朝代：宋
体裁：七言绝句

秋风一夜簸清波，我自思亲奈客何。远地少书消息好，书多愁闷转添多。
赓周纯甫求归三首·其三
作者：袁甫
朝代：宋
体裁：七言绝句

人生何处是知音，契合端由一片心。瞥见先生清苦貌，吾儿且喜不埋沈。
赓周纯甫求归三首·其二
作者：袁甫
朝代：宋
体裁：七言绝句

苦过重阳赋式微，黄花剩插两三枝。对花酬酒坚盟约，依旧黄山唱和诗。
赓周纯甫法语归三首
作者：袁甫
朝代：宋

人生何处是知半，契合端由一片心。
瞥见先生清苦貌，吾儿且喜埋沈。
赠单判官秩满言归
作者：袁甫
朝代：宋
体裁：古风

达士如弦直，直乃根性天。平易无他事，大道本自然。吁嗟机巧人，屈曲而拘挛。不求心境静，但取世俗妍。我来官柯山，同僚单君贤。赞画得佽助，直道无盘旋。廉介味已熟，恬退性所便。两载且追随，使我无大愆。临行重惜别，赠君可忘言。所愿松柏操，岁寒毋变迁。
赠韩拙堂
作者：袁甫
朝代：宋

世所谓巧，请为翁说。
巧于利口，佞辞河决。
何如吉人，其言吶吶。
巧于附势，炙手可热。
何如节士，刚肠若铁。
巧于营生，百计渔夺。
何如儒家，冷淡生活。
拙反为巧，巧乃大拙。
蓦然猛省，比论未彻。
本无巧拙，奚较优劣。
大道融融，旷兮太空。
恶不待攻，善与人同。
客访拙翁，携酒相从。
客去西东，翁数飞鸿。
春日烘烘，适兴携筇。
兴尽呼童，燕坐堂中。
一门雍雍，兰玉玲珑。
客贺拙翁，笑倚长松。
赠韩拙堂
作者：袁甫
朝代：宋

世所谓巧，请为翁说。巧于利口，佞辞河决。何如吉人，其言呐呐。巧于附势，炙手可热。何如节士，刚肠若铁。巧于营生，百计渔夺。何如儒家，冷淡生活。拙反为巧，巧乃大拙。蓦然猛省，比论未彻。本无巧拙，奚较优劣。大道融融，旷兮太空。恶不待攻，善与人同。客访拙翁，携酒相从。客去西东，翁数飞鸿。春日烘烘，适兴携筇。兴尽呼童，燕坐堂中。一门雍雍，兰玉玲珑。客贺拙翁，笑倚长松。
趣諸友觀牡丹
作者：袁甫
朝代：宋

天工不管國香奇，流落民家識者希。
特地邀賓賓不至，國香也是少人知。
趣诸友观牡丹
作者：袁甫
朝代：宋
体裁：七言绝句

天工不管国香奇，流落民家识者希。特地邀宾宾不至，国香也是少人知。
辛亥寒食清明之交杜陵先生暂归省谒与诸生食罢游后园独坐萧然戏作长句示诸儿
作者：袁甫
朝代：宋

春风吹花次第芳，桃红李白蔷薇黄。
榆钱柳絮飞欲狂，酴醾引蔓草木香。
老人燕坐窥虞唐，目览千载游八荒。
羣儿奔趋如羣羊，走过东阡復西厢。
归来汗喘无可将，何如明窗治墨庄。
读诵经史声琅琅，音节閒美非笙簧。
有如农夫勤理秧，秋来乃有千斯仓。
先生既至心不忙，背念衮衮倾三湘。
一语蹇吃涕泗滂，老大空腹徒悲伤。
圣明天子坐未央，收拾俊杰罗文章。
褎然举首充贤良，仲舒轼辙俱轩昂。
吾家有子雏凤凰，声价一日驰帝乡。
随羣逐队恣颉颃，终抱粪壤如蜣蜋。
辛亥寒食清明之交杜陵先生暂归省谒与诸生食罢游后园独坐萧然戏作长句示诸儿
作者：袁甫
朝代：宋

春风吹花次第芳，桃红李白蔷薇黄。榆钱柳絮飞欲狂，酴醾引蔓草木香。老人燕坐窥虞唐，目览千载游八荒。群儿奔趋如群羊，走过东阡复西厢。归来汗喘无可将，何如明窗治墨庄。读诵经史声琅琅，音节閒美非笙簧。有如农夫勤理秧，秋来乃有千斯仓。先生既至心不忙，背念衮衮倾三湘。一语蹇吃涕泗滂，老大空腹徒悲伤。圣明天子坐未央，收拾俊杰罗文章。袖然举首充贤良，仲舒轼辙俱轩昂。吾家有子雏凤凰，声价一日驰帝乡。随群逐队恣颉颃，终抱粪壤如蜣螂。
辛亥寒食清明之交杜陵先生暫歸省謁與諸生食罷游後園獨坐蕭然戲作長句示諸兒
作者：袁甫
朝代：宋

春風吹花次第芳，桃紅李白薔薇黄。
榆錢柳絮飛欲狂，酴醾引蔓草木香。
老人燕坐窺虞唐，目覽千載游八荒。
羣兒奔趨如羣羊，走過東阡復西廂。
歸來汗喘無可將，何如明窗治墨莊。
讀誦經史聲琅琅，音節閒美非笙簧。
有如農夫勤理秧，秋來乃有千斯倉。
先生既至心不忙，背念衮衮傾三湘。
一語蹇吃涕泗滂，老大空腹徒悲傷。
聖明天子坐未央，收拾俊傑羅文章。
褎然舉首充賢良，仲舒軾轍俱軒昂。
吾家有子雛鳳凰，聲價一日馳帝鄉。
隨羣逐隊恣頡頏，終抱糞壤如蜣蜋。
述易述雅二章与赵清臣制帅
作者：袁甫
朝代：宋

六十四卦，惟谦纯吉。九四大臣，居位以德。满则易敧，盈兮斯食。惟谦下人，不违天则。此则伊何，元无损益。澄然太空，秉心惟一。明哲保身，神所辅翊。持此撝谦，与宋无极。大雅不作，吁谟音希。公既奏功，衮衣盍归。归矢尔谟，琅琅厥辞。用添帝聪，烛于几微。天位孔艰，夙夜弼违。逆耳为忠，隐情乃欺。择乎二者，上帝监兹。煌煌祖业，忠臣念之。
述易述雅二章与赵清臣制帅
作者：袁甫
朝代：宋
体裁：四言诗

六十四卦，惟谦纯吉。九四大臣，居位以德。满则易敧，盈兮斯食。惟谦下人，不违天则。此则伊何，元无损益。澄然太空，秉心惟一。明哲保身，神所辅翊。持此撝谦，与宋无极。（一章）大雅不作，吁谟音希。公既奏功，衮衣盍归。归矢尔谟，琅琅厥辞。用添帝聪，烛于几微。天位孔艰，夙夜弼违。逆耳为忠，隐情乃欺。择乎二者，上帝监兹。煌煌祖业，忠臣念之。（二章）
述易述雅二章与赵清臣制帅·其一
作者：袁甫
朝代：宋

六十四卦，惟谦纯吉。
九四大臣，居位以德。
满则易敧，盈兮斯食。
惟谦下人，不违天则。
此则伊何，元无损益。
澄然太空，秉心惟一。
明哲保身，神所辅翊。
持此撝谦，与宋无极。
述易述雅二章与赵清臣制帅·其二
作者：袁甫
朝代：宋

大雅不作，吁谟音希。
公既奏功，衮衣盍归。
归矢尔谟，琅琅厥辞。
用添帝聪，烛于几微。
天位孔艰，夙夜弼违。
逆耳为忠，隠情乃欺。
择乎二者，上帝监兹。
煌煌祖业，忠臣念之。
述易述雅二章與趙清臣制帥·其一
作者：袁甫
朝代：宋

六十四卦，惟謙純吉。
九四大臣，居位以德。
滿則易敧，盈兮斯食。
惟謙下人，不違天則。
此則伊何，元無損益。
澄然太空，秉心惟一。
明哲保身，神所輔翊。
持此撝謙，與宋無極。
述易述雅二章與趙清臣制帥·其二
作者：袁甫
朝代：宋

大雅不作，訏謨音希。
公既奏功，衮衣盍歸。
歸矢爾謨，琅琅厥辭。
用添帝聰，燭于幾微。
天位孔艱，夙夜弼違。
逆耳爲忠，隠情乃欺。
擇乎二者，上帝監茲。
煌煌祖業，忠臣念之。
送別再用前韻·其一
作者：袁甫
朝代：宋

歙江歸艇棹晴波，同去同來日幾何。
不怕黄花負人約，只愁人意負花多。
送別再用前韻·其三
作者：袁甫
朝代：宋

慇懃寄信勝郵音，合把君心印我心。
老老及人仁者事，祝君毋得任浮沈。
送別再用前韻·其二
作者：袁甫
朝代：宋

鳳凰翔集肯卑微，獨向梧桐揀一枝。
乍別故棲知未忍，臨行更賦白圭詩。
送别再用前韵
作者：袁甫
朝代：宋

歙江归艇棹晴波，同去同来日几何。不怕黄花负人约，只愁人意负花多。凤凰翔集肯卑微，独向梧桐拣一枝。乍别故栖知未忍，临行更赋白圭诗。慇勤寄信胜邮音，合把君心印我心。老老及人仁者事，祝君毋得任浮沈。
送别再用前韵·其一
作者：袁甫
朝代：宋
体裁：七言绝句

歙江归艇棹晴波，同去同来日几何。不怕黄花负人约，只愁人意负花多。
送别再用前韵·其三
作者：袁甫
朝代：宋

慇勤寄信胜邮音，合把君心印我心。老老及人仁者事，祝君毋得任浮沈。
送别再用前韵·其三
作者：袁甫
朝代：宋

慇懃寄信胜邮音，合把君心印我心。
老老及人仁者事，祝君毋得任浮沈。
送别再用前韵·其二
作者：袁甫
朝代：宋
体裁：七言绝句

凤凰翔集肯卑微，独向梧桐拣一枝。乍别故栖知未忍，临行更赋白圭诗。
送池阳张倅奉祠归清江二首
作者：袁甫
朝代：宋

题舆名满大江东，忽忆家山閤皂中。孤棹赋归犹带雪，深衣养浩直摩空。从教风月分多少，独抱春秋究始终。籍湜近来知叛否，只君不负紫阳翁。自怜凡骨未能仙，每对仙都辄爽然。序齿十年兄弟行，论交一日友朋缘。干戈满地心忧国，事业弥天世急贤。已把封章排紫闼，未容问舍与求田。
送池阳张倅奉祠归清江二首·其一
作者：袁甫
朝代：宋
体裁：七言律诗

题舆名满大江东，忽忆家山閤皂中。孤棹赋归犹带雪，深衣养浩直摩空。从教风月分多少，独抱春秋究始终。籍湜近来知叛否，只君不负紫阳翁。
送池阳张倅奉祠归清江二首·其二
作者：袁甫
朝代：宋
体裁：七言律诗

自怜凡骨未能仙，每对仙都辄爽然。序齿十年兄弟行，论交一日友朋缘。干戈满地心忧国，事业弥天世急贤。已把封章排紫闼，未容问舍与求田。
送池陽張倅奉祠歸清江二首·其一
作者：袁甫
朝代：宋

題輿名滿大江東，忽憶家山閤皂中。
孤棹賦歸猶带雪，深衣養浩直摩空。
從教風月分多少，獨抱春秋究始終。
籍湜近來知叛否，只君不負紫陽翁。
送池陽張倅奉祠歸清江二首·其二
作者：袁甫
朝代：宋

自憐凡骨未能仙，每對仙都輒爽然。
序齒十年兄弟行，論交一日友朋緣。
干戈滿地心憂國，事業彌天世急賢。
已把封章排紫闥，未容問舍與求田。
送番阳程令出乡行古问百年礼
作者：袁甫
朝代：宋

黄柏冈前百岁翁，婆娑终日酒杯中。此行得得烦君问，荒政如今惬老农。
送番阳程令出乡行古问百年礼
作者：袁甫
朝代：宋

黄栢冈前百岁翁，婆娑终日酒杯中。
此行得得烦君问，荒政如今惬老农。
送番陽程令出鄉行古問百年禮
作者：袁甫
朝代：宋

黄栢岡前百歲翁，婆娑終日酒杯中。
此行得得煩君問，荒政如今愜老農。
遊敬亭山用謫仙韻二首·其一
作者：袁甫
朝代：宋

黄檗道場古，裴公心事閒。
白詩三絕併，那似敬亭山。
遊敬亭山用謫仙韻二首·其二
作者：袁甫
朝代：宋

事從塵世去，心共白雲閒。
不作遊山計，朝朝飽看山。
釣臺
作者：袁甫
朝代：宋

朔風吹我到嚴灘，擁被掀篷一破顔。
寒色侵凌欺白髮，雪花撩亂失青山。
未消據案千塵積，且愛哦詩一餉閒。
慚愧釣臺風韻在，他年歸隠許躋攀。
钓台
作者：袁甫
朝代：宋

朔风吹我到严滩，拥被掀篷一破颜。寒色侵凌欺白发，雪花撩乱失青山。未消据案千尘积，且爱哦诗一饷閒。惭愧钓台风韵在，他年归隐许跻攀。
钓台
作者：袁甫
朝代：宋

朔风吹我到严滩，拥被掀篷一破颜。
寒色侵凌欺白髮，雪花撩乱失青山。
未消据案千尘积，且爱哦诗一饷閒。
惭愧钓台风韵在，他年归隠许跻攀。
題半霄亭
作者：袁甫
朝代：宋

今朝带月上山頭，面面晴嵐翠欲流。
此處青霄纔是半，半霄以上許登不。
題慈雲閣
作者：袁甫
朝代：宋

不見慈湖二十年，憂心如醉復如顛。
我來忽見慈雲閣，恍若慈湖現我前。
題梅四首·其一
作者：袁甫
朝代：宋

占斷春光，水邊橫枝。
欲識生意，未著花時。
題梅四首·其三
作者：袁甫
朝代：宋

花勿盡開，盡開香歇。
勿待月圓，纔圓即缺。
題梅四首·其二
作者：袁甫
朝代：宋

雪欺梅耶，抑梅欺雪。
孤高之操，凜凜清絕。
題梅四首·其四
作者：袁甫
朝代：宋

竹外一枝，嘯傲東風。
許多真趣，在有無中。
題英烈廟
作者：袁甫
朝代：宋

二難千載牛山事，壓盡當年虎帳功。
始屈終伸天赫赫，皇家特地侈真封。
題象山先生帖
作者：袁甫
朝代：宋

誼重姻聯語甚真，典型滿紙墨猶新。
中間多少箴規意，須信親親即是仁。
題趙氏連理木圖
作者：袁甫
朝代：宋

連理呈祥炳寸丹，巽齋高致拂雲端。
須知念念通冥漠，不見聲聲說急難。
義槩莫如生死際，家風要使子孫看。
城南我祖嘉名似，從此心期共不刊。
題陳和仲尊明亭
作者：袁甫
朝代：宋

非德不尊，非道不明。
爰取斯義，以名吾亭。
亭在山巔，氣象巍然。
山從何來，蜿蜿蜒蜒。
我坐亭上，極目一望。
群峯畢朝，尊無與抗。
我撫亭下，萬狀難寫。
一一分明，入我盞斝。
有時携筇，偕二三朋。
莫知我心，獨撫孤松。
題陳和仲觀聚堂
作者：袁甫
朝代：宋

習庵築室，扁曰觀聚。
堂前何有，萬象可覩。
山如郛郭，烟雲吞吐。
草木沃若，春光媚嫵。
脩篁漫山，不知隆暑。
何况秋空，呼日入戶。
朔風吹雪，松聲如怒。
上天下地，四方曰宇。
物生其間，何可勝數。
我于是觀，樂哉斯土。
隨意作室，不華不窳。
買山旋添，稍葺園圃。
得趣幽閑，不入城府。
良朋偶來，傾倒肺腑。
不及時事，惟談鄒魯。
朋去何爲，周易一部。
消息盈虛，窮今亙古。
觀乃自觀，寂無一語。
题半霄亭
作者：袁甫
朝代：宋

今朝带月上山头，面面晴岚翠欲流。此处青霄才是半，半霄以上许登不。
题半霄亭
作者：袁甫
朝代：宋

今朝带月上山头，面面晴岚翠欲流。
此处青霄纔是半，半霄以上许登不。
题慈云阁
作者：袁甫
朝代：宋

不见慈湖二十年，忧心如醉复如颠。我来忽见慈云阁，恍若慈湖现我前。
题慈云阁
作者：袁甫
朝代：宋

不见慈湖二十年，忧心如醉復如颠。
我来忽见慈云阁，恍若慈湖现我前。
题梅四首
作者：袁甫
朝代：宋

占断春光，水边横枝。欲识生意，未著花时。雪欺梅耶，抑梅欺雪。孤高之操，凛凛清绝。花勿尽开，尽开香歇。勿待月圆，才圆即缺。竹外一枝，啸傲东风。许多真趣，在有无中。
题梅四首·其一
作者：袁甫
朝代：宋

占断春光，水边横枝。
欲识生意，未着花时。
题梅四首·其一
作者：袁甫
朝代：宋

占断春光，水边横枝。欲识生意，未著花时。
题梅四首·其三
作者：袁甫
朝代：宋

花勿尽开，尽开香歇。勿待月圆，才圆即缺。
题梅四首·其三
作者：袁甫
朝代：宋

花勿尽开，尽开香歇。
勿待月圆，纔圆即缺。
题梅四首·其二
作者：袁甫
朝代：宋
体裁：四言诗

雪欺梅耶，抑梅欺雪。孤高之操，凛凛清绝。
题梅四首·其四
作者：袁甫
朝代：宋
体裁：四言诗

竹外一枝，啸傲东风。许多真趣，在有无中。
题英烈庙
作者：袁甫
朝代：宋
体裁：七言绝句

二难千载牛山事，压尽当年虎帐功。始屈终伸天赫赫，皇家特地侈真封。
题象山先生帖
作者：袁甫
朝代：宋
体裁：七言绝句

谊重姻联语甚真，典型满纸墨犹新。中间多少箴规意，须信亲亲即是仁。
题赵氏连理木图
作者：袁甫
朝代：宋
体裁：七言律诗

连理呈祥炳寸丹，巽斋高致拂云端。须知念念通冥漠，不见声声说急难。义槩莫如生死际，家风要使子孙看。城南我祖嘉名似，从此心期共不刊。
题陈和仲尊明亭
作者：袁甫
朝代：宋

非德不尊，非道不明。
爰取斯义，以名吾亭。
亭在山巅，气象巍然。
山从何来，蜿蜿蜒蜒。
我坐亭上，极目一望。
群峯毕朝，尊无与抗。
我抚亭下，万状难写。
一一分明，入我盏斝。
有时携筇，偕二三朋。
莫知我心，独抚孤松。
题陈和仲尊明亭
作者：袁甫
朝代：宋

非德不尊，非道不明。爰取斯义，以名吾亭。亭在山巅，气象巍然。山从何来，蜿蜿蜒蜒。我坐亭上，极目一望。群峰毕朝，尊无与抗。我抚亭下，万状难写。一一分明，入我盏斝。有时携筇，偕二三朋。莫知我心，独抚孤松。
题陈和仲观聚堂
作者：袁甫
朝代：宋

习庵筑室，扁曰观聚。堂前何有，万象可睹。山如郛郭，烟云吞吐。草木沃若，春光媚妩。脩篁漫山，不知隆暑。何况秋空，呼日入户。朔风吹雪，松声如怒。上天下地，四方曰宇。物生其间，何可胜数。我于是观，乐哉斯土。随意作室，不华不窳。买山旋添，稍葺园圃。得趣幽闲，不入城府。良朋偶来，倾倒肺腑。不及时事，惟谈邹鲁。朋去何为，周易一部。消息盈虚，穷今亘古。观乃自观，寂无一语。
题陈和仲观聚堂
作者：袁甫
朝代：宋

习庵筑室，扁曰观聚。
堂前何有，万象可覩。
山如郛郭，烟云吞吐。
草木沃若，春光媚妩。
修篁漫山，不知隆暑。
何况秋空，呼日入户。
朔风吹雪，松声如怒。
上天下地，四方曰宇。
物生其间，何可胜数。
我于是观，乐哉斯土。
随意作室，不华不窳。
买山旋添，稍葺园圃。
得趣幽闲，不入城府。
良朋偶来，倾倒肺腑。
不及时事，惟谈邹鲁。
朋去何为，周易一部。
消息盈虚，穷今亘古。
观乃自观，寂无一语。
魏鴻禧敘別二首·其一
作者：袁甫
朝代：宋

世間萬事盡筌蹄，塵外工夫好者希。
大道精通元自在，旁門淺陋謾多岐。
六年鐵冶勞經畫，九轉金丹默受持。
歸去小溪溪上坐，要求消息在嬰兒。
魏鴻禧敘別二首·其二
作者：袁甫
朝代：宋

別有金丹簡且真，不煩火候不勞神。
自知自信融融樂，無慮無營盎盎春。
天地遊心元廣大，風雲入句更精神。
我將歸去償茲願，溪上相逢只幅巾。
魏鸿禧叙别二首
作者：袁甫
朝代：宋

世间万事尽筌蹄，尘外工夫好者希。大道精通元自在，旁门浅陋谩多岐。六年铁冶劳经画，九转金丹默受持。归去小溪溪上坐，要求消息在婴儿。别有金丹简且真，不烦火候不劳神。自知自信融融乐，无虑无营盎盎春。天地游心元广大，风云入句更精神。我将归去偿兹愿，溪上相逢只幅巾。
魏鸿禧叙别二首·其一
作者：袁甫
朝代：宋
体裁：古风

世间万事尽筌蹄，尘外工夫好者希。大道精通元自在，旁门浅陋谩多岐。六年铁冶劳经画，九转金丹默受持。归去小溪溪上坐，要求消息在婴儿。
魏鸿禧叙别二首·其二
作者：袁甫
朝代：宋
体裁：古风

别有金丹简且真，不烦火候不劳神。自知自信融融乐，无虑无营盎盎春。天地游心元广大，风云入句更精神。我将归去偿兹愿，溪上相逢只幅巾。
龍女泉
作者：袁甫
朝代：宋

靈泉何事迸幽巖，龍女分從萬丈潭。
一勺之多龍在否，煩君試向此中參。
龙女泉
作者：袁甫
朝代：宋

录泉何事迸幽岩，龙女分从万丈潭。
一勺之多龙在否，烦君试向此中参。
龙女泉
作者：袁甫
朝代：宋
体裁：七言绝句

灵泉何事迸幽岩，龙女分从万丈潭。一勺之多龙在否，烦君试向此中参。
句
作者：袁百之
朝代：宋

長江雪浪過樊口，西山翠插天崔嵬。
句
作者：袁百之
朝代：宋

长江雪浪过樊口，西山翠插天崔嵬。
句
作者：袁祹
朝代：宋

金瓶芍药三千朵，玉轴琵琶四百弦。
句
作者：袁祹
朝代：宋

金瓶芍藥三千朵，玉軸琵琶四百弦。
題駙馬都尉王晉卿所作夢游瀛山圖卷
作者：袁立儒
朝代：宋

珍木文禽玉佩環，清都絳闕色闌玕。
香山居士蓬萊院，借與王郎夢裏看。
题驸马都尉王晋卿所作梦游瀛山图卷
作者：袁立儒
朝代：宋

珍木文禽玉佩环，清都绛阙色阑玕。
香山居士蓬莱院，借与王郎梦裏看。
题驸马都尉王晋卿所作梦游瀛山图卷
作者：袁立儒
朝代：宋

珍木文禽玉佩环，清都绛阙色阑玕。香山居士蓬莱院，借与王郎梦里看。
传言玉女·眉黛轻分
作者：袁绹
朝代：宋
体裁：词

眉黛轻分，惯学玉真梳掠。艳容可画，那精神怎貌。鲛绡映玉，钿带双穿缨络。歌音清丽，舞腰柔弱。宴罢瑶池，御风跨皓鹤。凤凰台上，有萧郎共约。一面笑开，向月斜褰珠箔。东园无限，好花羞落。
撒金钱·频瞻礼
作者：袁绹
朝代：宋
体裁：词

频瞻礼。喜升平、又逢元宵佳致。鳌山高耸翠。对端门、珠玑交制。似嫦娥降仙宫，乍临凡世。恩露匀施，凭御栏、圣颜垂视。撒金钱，乱抛坠。万姓推抢没理会。告官里。这失仪、且与免罪。
三高祠
作者：袁聘儒
朝代：宋
体裁：七言绝句

功成但可将身去，逃难安贫适所遭。三子有灵应共笑，一时何意故为高。
三高祠
作者：袁聘儒
朝代：宋

功成但可將身去，逃難安貧適所遭。
三子有靈應共笑，一時何意故爲高。
魏侯故城
作者：袁藏云
朝代：宋
体裁：七言律诗

独向条阳翠霭行，杖藜徐步怆吟情。长河漫有怀山迹，故国空传让畔名。远树半遮干木庙，断云犹锁魏侯城。可怜列土繁华地，祇是寥寥作钓耕。
魏侯故城
作者：袁藏雲
朝代：宋

獨向條陽翠靄行，杖藜徐步愴吟情。
長河漫有懷山迹，故國空傳讓畔名。
遠樹半遮干木廟，斷雲猶鎖魏侯城。
可憐列土繁華地，祇是寥寥作釣耕。
句
作者：袁謙
朝代：宋

時人不識田園樂，只羨相如駟馬車。
句
作者：袁谦
朝代：宋

时人不识田园乐，只羡相如驷马车。
題曹娥廟
作者：袁豢龍
朝代：宋

不是沉淵效楚平，愛親念重愛身輕。
一抔殘土今如昨，千載英魂死亦生。
辭詫外孫堪稱德，書傳列女永揚名。
哀哀銜痛無時極，猶聽江猨似哭聲。
题曹娥庙
作者：袁豢龙
朝代：宋

不是沉渊效楚平，爱亲念重爱身轻。
一抔残土今如昨，千载英魂死亦生。
辞诧外孙堪称德，书传列女永扬名。
哀哀衔痛无时极，犹听江猨似哭声。
题曹娥庙
作者：袁豢龙
朝代：宋

不是沉渊效楚平，爱亲念重爱身轻。一抔残土今如昨，千载英魂死亦生。辞诧外孙堪称德，书传列女永扬名。哀哀衔痛无时极，犹听江猿似哭声。
句·其一
作者：袁轂
朝代：宋

本是林泉客，來居山水州。
句·其七
作者：袁轂
朝代：宋

筍供四宇庖相繼，酒釀多年飲易醺。
句·其三
作者：袁轂
朝代：宋

邦人遊冶處，盡在月輪中。
句·其二
作者：袁轂
朝代：宋

滄浪不須濯，纓上本無塵。
句·其五
作者：袁轂
朝代：宋

手掬樵溪塵可濯，恨無雄筆繼蘇爲。
句·其八
作者：袁轂
朝代：宋

白日青天沛然下，皂蓋青旗猶未歸。
句·其六
作者：袁轂
朝代：宋

營古杳難尋白石，山靈慚未識烏君。
句·其四
作者：袁轂
朝代：宋

曉瘴萬重煙漠漠，舂臺四顧俗熙熙。
天鍾秀氣魁文陛，池湧仙源接武夷。
和劉景文登介亭
作者：袁轂
朝代：宋

東南富山水，所病在卑溽。
陰晴變朝暮，梅雨大田足。
翰苑宴高堂，金斝浮蟻淥。
詩泠四座耳，醉飽五經腹。
亭午登介亭，縈紆俯山麓。
行路愁暍死，是月丁初伏。
乘高瞰群峰，剛後浪奔逐。
三吳在指掌，百粵入雙目。
漢憂分朱蟠，堯意注黄屋。
下輿曾未幾，傳命甚郵速。
霸遂伏下風，元白仰高躅。
倡予而和汝，談笑唾珠玉。
所恨繼者貧，囊箱無寸幅。
劉侯世良將，文史三冬讀。
坐嘯胡騎卻，行歌燕旦哭。
儒將久寂寥，斷弦今日績。
所得最在詩，銛利鋒莫觸。
唱酬黄卷上，如響答深谷。
王侯富方丈，熊掌我所欲。
獨餒不得飽，中心但誠服。
县厅书事
作者：袁采
朝代：宋
体裁：七言绝句

庭下幽花照眼醒，绿阴成幄晚风清。何时抛掷铜章去，小艇烟波弄月明。
縣廳書事
作者：袁采
朝代：宋

庭下幽花照眼醒，綠陰成幄晚風清。
何時拋擲銅章去，小艇煙波弄月明。
遊澹巖偶得二絕·其一
作者：袁鎮
朝代：宋

誰道靈仙擘不開，天然瓊室與瑶臺。
涪翁句重曾相識，料想烟霞許我來。
遊澹巖偶得二絕·其二
作者：袁鎮
朝代：宋

石門定與玉京連，曾著方壺不老仙。
猶有當年丹竈在，空岩寂寂鎖寒烟。
游澹岩偶得二绝
作者：袁镇
朝代：宋

谁道灵仙擘不开，天然琼室与瑶台。涪翁句重曾相识，料想烟霞许我来。石门定与玉京连，曾著方壶不老仙。犹有当年丹灶在，空岩寂寂锁寒烟。
游澹岩偶得二绝·其一
作者：袁镇
朝代：宋
体裁：七言绝句

谁道灵仙擘不开，天然琼室与瑶台。涪翁句重曾相识，料想烟霞许我来。
游澹岩偶得二绝·其二
作者：袁镇
朝代：宋

石门定与玉京连，曾着方壶不老仙。
犹有当年丹竈在，空岩寂寂锁寒烟。
游澹岩偶得二绝·其二
作者：袁镇
朝代：宋

石门定与玉京连，曾著方壶不老仙。犹有当年丹灶在，空岩寂寂锁寒烟。
临终作
作者：袁陟
朝代：宋
体裁：五言律诗

青霭千峰暝，悲风万古呼。其谁挂宝剑，应有奠生刍。皎月东方陨，长松半壑枯。山泉吾所爱，声到夜台无。
再游云居
作者：袁陟
朝代：宋

风吹岭头树，似欲招行客。缘云过绝顶，复见紫霄宅。平观三百里，下视八千尺。隼击九秋严，鹏展万里翮。五老镇相望，西岫天与敌。可笑培塿群，亦自矜寸碧。氛埃卷宇宙，雁鹜下川泽。既谐慧智心，若蹈圣贤域。危亭据中峰，回抱竦天壁。沈沈古帝坐，左右列夔稷。举头河汉通，直欲攀南极。合奏天地籁，两耳清历历。吁嗟万类微，胡为竞朝夕。安知太清上，我方适所适。尚思西巘路，去冬蹑双屐。高兴挹洪厓，大句鼓天力。到今岩壑间，浩浩起金石。安得少陵翁，物外讲新格。重来羁绁在，欲隐世累迫。多谢受命松，长存岁寒色。
再游云居
作者：袁陟
朝代：宋

风吹岭头树，似欲招行客。
缘云过绝顶，復见紫霄宅。
平观三百里，下视八千尺。
隼击九秋严，鹏展万里翮。
五老镇相望，西岫天与敌。
可笑培塿群，亦自矜寸碧。
氛埃卷宇宙，雁鹜下川泽。
既谐慧智心，若蹈圣贤域。
危亭据中峰，回抱竦天壁。
沈沈古帝坐，左右列夔稷。
举头河汉通，直欲攀南极。
合奏天地籁，两耳清历历。
吁嗟万类微，胡为竞朝夕。
安知太清上，我方适所适。
尚思西巘路，去冬蹑双屐。
高兴挹洪厓，大句鼓天力。
到今岩壑间，浩浩起金石。
安得少陵翁，物外讲新格。
重来羁绁在，欲隠世累迫。
多谢受命松，长存岁寒色。
再游雲居
作者：袁陟
朝代：宋

風吹嶺頭樹，似欲招行客。
緣雲過絕頂，復見紫霄宅。
平觀三百里，下視八千尺。
隼擊九秋嚴，鵬展萬里翮。
五老鎮相望，西岫天與敵。
可笑培塿群，亦自矜寸碧。
氛埃卷宇宙，雁鶩下川澤。
既諧慧智心，若蹈聖賢域。
危亭據中峰，回抱竦天壁。
沈沈古帝坐，左右列夔稷。
舉頭河漢通，直欲攀南極。
合奏天地籟，兩耳清歷歷。
吁嗟萬類微，胡爲競朝夕。
安知太清上，我方適所適。
尚思西巘路，去冬躡雙屐。
高興挹洪厓，大句鼓天力。
到今巖壑間，浩浩起金石。
安得少陵翁，物外講新格。
重來羈紲在，欲隠世累迫。
多謝受命松，長存歲寒色。
句
作者：袁陟
朝代：宋
体裁：句

琼田收�稏，玉溜注琅玕。
句
作者：袁陟
朝代：宋

琼田收𥝧稏，玉溜注琅玕。
句
作者：袁陟
朝代：宋

瓊田收𥝧稏，玉溜注琅玕。
奉和
作者：袁陟
朝代：宋

客意正索寞，詩筒江際來。
一聞清玉韵，如見翠屏開。
磅礴雲霄外，騰凌鸞鳳迴。
仙源朝露蔽，乳竇夜風豗。
九月已冰霰，三時無沴災。
徒均南畝澤，應老鄧林材。
岌岌聳天柱，巖巖尊國台。
高名皆禍爾，真賞豈然哉。
紫蓋欹松蔓，青錢點石苔。
神虬潛夭矯，皓鶴舞毰毸。
采藥蕃芝朮，尋花有杏梅。
丹臺今窅窅，蒼壁古嵬嵬。
絕頂飛泉落，平崖枯柏摧。
勢堪卑蔣霍，名不假劉雷。
釋子安生計，幽人足隠媒。
雲中認旛剎，漢上醉觥罍。
蓽戶方窮阨，籃軒阻奉陪。
耳愁塵事入，心怯歲華催。
已作五噫咏，元非三傑才。
先將丘壑意，模寫寄春臺。
奉和
作者：袁陟
朝代：宋

客意正索寞，诗筒江际来。一闻清玉韵，如见翠屏开。磅礴云霄外，腾凌鸾凤回。仙源朝露蔽，乳窦夜风豗。九月已冰霰，三时无沴灾。徒均南亩泽，应老邓林材。岌岌耸天柱，岩岩尊国台。高名皆祸尔，真赏岂然哉。紫盖攲松蔓，青钱点石苔。神虬潜夭矫，皓鹤舞毰毸。采药蕃芝朮，寻花有杏梅。丹台今窅窅，苍壁古嵬嵬。绝顶飞泉落，平崖枯柏摧。势堪卑蒋霍，名不假刘雷。释子安生计，幽人足隐媒。云中认幡刹，汉上醉觥罍。荜户方穷阨，篮轩阻奉陪。耳愁尘事入，心怯岁华催。已作五噫咏，元非三杰才。先将丘壑意，模写寄春台。
奉和
作者：袁陟
朝代：宋

客意正索寞，诗筒江际来。
一闻清玉韵，如见翠屏开。
磅礴云霄外，腾凌鸾凤迴。
仙源朝露蔽，乳窦夜风豗。
九月已冰霰，三时无沴灾。
徒均南亩泽，应老邓林材。
岌岌耸天柱，岩岩尊国台。
高名皆祸尔，真赏岂然哉。
紫盖欹松蔓，青钱点石苔。
神虬潜夭矫，皓鹤舞毰毸。
采药蕃芝朮，寻花有杏梅。
丹台今窅窅，苍壁古嵬嵬。
绝顶飞泉落，平崖枯柏摧。
势堪卑蒋霍，名不假刘雷。
释子安生计，幽人足隠媒。
云中认旛剎，汉上醉觥罍。
荜户方穷阨，篮轩阻奉陪。
耳愁尘事入，心怯岁华催。
已作五噫咏，元非三杰才。
先将丘壑意，模写寄春台。
宿简寂观
作者：袁陟
朝代：宋

名山崇秘祠，终夜得清赏。
真气溢空浮，流泉随砌响。
林峦片月散，殿阁高风行。
天际斗杓直，庭中盘石横。
逸人今何之，故岭不改秀。
白鹤唳松梢，青灯覢岩窦。
怳追汗漫驾，深悟逍遥言。
四顾群动寂，冥心归灏元。
宿简寂观
作者：袁陟
朝代：宋

名山崇秘祠，终夜得清赏。真气溢空浮，流泉随砌响。林峦片月散，殿阁高风行。天际斗杓直，庭中盘石横。逸人今何之，故岭不改秀。白鹤唳松梢，青灯覢岩窦。恍追汗漫驾，深悟逍遥言。四顾群动寂，冥心归灏元。
宿簡寂觀
作者：袁陟
朝代：宋

名山崇秘祠，終夜得清賞。
真氣溢空浮，流泉隨砌響。
林巒片月散，殿閣高風行。
天際斗杓直，庭中盤石橫。
逸人今何之，故嶺不改秀。
白鶴唳松梢，青燈覢巖竇。
怳追汗漫駕，深悟逍遥言。
四顧群動寂，冥心歸灝元。
崇元观·其一
作者：袁陟
朝代：宋
体裁：五言绝句

霜露凝空碧，松杉敛翠阴。泉声月中冷，山色暝来深。
崇元观·其二
作者：袁陟
朝代：宋
体裁：五言绝句

羁绁非吾累，溪岩有素心。惊鸦徒扰扰，孤雁唳高林。
浮云宫
作者：袁陟
朝代：宋
体裁：七言绝句

为余传语岭头云，君自无心笑我勤。我亦暂来称使者，眼看官职似看君。
浮雲宮
作者：袁陟
朝代：宋

爲余傳語嶺頭雲，君自無心笑我勤。
我亦暫來稱使者，眼看官職似看君。
百丈山
作者：袁陟
朝代：宋
体裁：五言排律

复岭踰崷崒，层崖遍屈盘。寺当幽谷面，路指白云端。树老苍天骨，蓝凝上帝冠。石屏秋已冻，板屋夜多寒。三宿孤怀恋，千山远梦残。惟愁钟动晓，西下见征鞍。
百丈山
作者：袁陟
朝代：宋

複嶺踰崷崒，層崖遍屈盤。
寺當幽谷面，路指白雲端。
樹老蒼天骨，藍凝上帝冠。
石屏秋已凍，板屋夜多寒。
三宿孤懷戀，千山遠夢殘。
惟愁鐘動曉，西下見征鞍。
臨終作
作者：袁陟
朝代：宋

青靄千峰暝，悲風萬古呼。
其誰挂寶劍，應有奠生芻。
皎月東方隕，長松半壑枯。
山泉吾所愛，聲到夜臺無。
贈功甫
作者：袁陟
朝代：宋

方山憶共汎金船，屈指于今五六年。
風送梨花吹醉面，月和溪水上歸韉。
浮生聚散應難料，末路窮通盡偶然。
欲問故人牢落事，鹿裘深入白雲眠。
贈郭功甫二絕·其一
作者：袁陟
朝代：宋

從來多病王僧祐，自小能文謝惠連。
各厭塵勞思物外，莫辭携手訪林泉。
贈郭功甫二絕·其二
作者：袁陟
朝代：宋

雪後姑溪水更深，冥冥寒雨作連陰。
旅懷未可頓消遣，思與洛生溪上吟。
赠功甫
作者：袁陟
朝代：宋

方山忆共汎金船，屈指于今五六年。风送梨花吹醉面，月和溪水上归鞯。浮生聚散应难料，末路穷通尽偶然。欲问故人牢落事，鹿裘深入白云眠。
赠功甫
作者：袁陟
朝代：宋

方山忆共泛金船，屈指于今五六年。
风送梨花吹醉面，月和溪水上归鞯。
浮生聚散应难料，末路穷通尽偶然。
欲问故人牢落事，鹿裘深入白云眠。
赠郭功甫二绝
作者：袁陟
朝代：宋

从来多病王僧祐，自小能文谢惠连。各厌尘劳思物外，莫辞携手访林泉。雪后姑溪水更深，冥冥寒雨作连阴。旅怀未可顿消遣，思与洛生溪上吟。
赠郭功甫二绝·其一
作者：袁陟
朝代：宋

从来多病王僧佑，自小能文谢惠连。
各厌尘劳思物外，莫辞携手访林泉。
赠郭功甫二绝·其一
作者：袁陟
朝代：宋

从来多病王僧祐，自小能文谢惠连。各厌尘劳思物外，莫辞携手访林泉。
赠郭功甫二绝·其二
作者：袁陟
朝代：宋
体裁：七言绝句

雪后姑溪水更深，冥冥寒雨作连阴。旅怀未可顿消遣，思与洛生溪上吟。
过金陵谒吴大帝庙
作者：袁陟
朝代：宋

人苦曹瞒虐，天悲汉禄终。山河分鼎峙，气象发江东。一旦墟京洛，弥年豢幼冲。炎精竟灰烬，紫盖出艨艟。长策资公瑾，雄才得吕蒙。招延师友义，继述父兄忠。旧府峨双阙，惊涛涌半空。风云龙虎势，日月帝王功。地力因时险，神谋与意通。屈伸思所济，逆顺审于衷。骏足嗤交货，灵牙耀即戎。同盟界函谷，独断保蚕丛。定霸葵丘劣，推心建武同。长沙兆生谶，典午赖馀风。战守遗踪在，登临四望中。陵迁成万古，世异想群雄。歌舞居民祀，干戈逐虏功。征帆来浦外，久客怆途穷。精锐销孤剑，飘零若断蓬。徘徊灵庑下，暮叶乱江枫。
过金陵谒吴大帝庙
作者：袁陟
朝代：宋

人苦曹瞒虐，天悲汉禄终。
山河分鼎峙，气象发江东。
一旦墟京洛，弥年豢幼冲。
炎精竟灰烬，紫盖出艨艟。
长策资公瑾，雄才得吕蒙。
招延师友义，继述父兄忠。
旧府峨双阙，惊涛涌半空。
风云龙虎势，日月帝王功。
地力因时险，神谋与意通。
屈伸思所济，逆顺审于衷。
骏足嗤交货，灵牙耀即戎。
同盟界函谷，独断保蚕丛。
定霸葵丘劣，推心建武同。
长沙兆生谶，典午頼余风。
战守遗踪在，登临四望中。
陵迁成万古，世异想群雄。
歌舞居民祀，干戈逐虏功。
征帆来浦外，久客怆途穷。
精锐销孤剑，飘零若断蓬。
徘徊灵庑下，暮叶乱江枫。
過金陵謁吳大帝廟
作者：袁陟
朝代：宋

人苦曹瞞虐，天悲漢祿終。
山河分鼎峙，氣象發江東。
一旦墟京洛，彌年豢幼沖。
炎精竟灰燼，紫蓋出艨艟。
長策資公瑾，雄才得呂蒙。
招延師友義，繼述父兄忠。
舊府峨雙闕，驚濤涌半空。
風雲龍虎勢，日月帝王功。
地力因時險，神謀與意通。
屈伸思所濟，逆順審于衷。
駿足嗤交貨，靈牙耀即戎。
同盟界函谷，獨斷保蠶叢。
定霸葵丘劣，推心建武同。
長沙兆生讖，典午頼餘風。
戰守遺蹤在，登臨四望中。
陵遷成萬古，世異想群雄。
歌舞居民祀，干戈逐虜功。
征帆來浦外，久客愴途窮。
精銳銷孤劍，飄零若斷蓬。
徘徊靈廡下，暮葉亂江楓。
題劉仁瞻畫像
作者：袁陟
朝代：宋

陣前仙琕生無愧，鼓下蠻奴死合羞。
三尺吳縑暗塵土，凜然蒼鶻欲橫秋。
题刘仁瞻画像
作者：袁陟
朝代：宋
体裁：七言绝句

阵前仙琕生无愧，鼓下蛮奴死合羞。三尺吴缣暗尘土，凛然苍鹘欲横秋。
句
作者：袁韶
朝代：宋

宴堂联族子，讲席后诸生。
句
作者：袁韶
朝代：宋

宴堂聯族子，講席後諸生。
題林和靖像
作者：袁韶
朝代：宋

避影林壑，清畏人知。
爾梅多事，漏吾天機。
長風孤騫，秋鶴與飛。
山高水深，無成無虧。
题林和靖像
作者：袁韶
朝代：宋
体裁：四言诗

避影林壑，清畏人知。尔梅多事，漏吾天机。长风孤骞，秋鹤与飞。山高水深，无成无亏。
句
作者：袁鳳
朝代：宋

坐觀天下本無事，何必昌陽作引年。
与刚中适甫游惠山
作者：袁默
朝代：宋
体裁：七言律诗

雨过山前翠欲飞，水云高下正含晖。鱼跳细浪千花碎，蝉倚清阴一嘒微。沈李浮瓜吟齿尽，清风明月满船归。超然不负寻幽兴，拂得荷香在葛衣。
句
作者：袁默
朝代：宋

高标远韵果何处，宜在小沼浮荷花。吴家风情所中欲，但欠乌贼并虾蟆。劳生多故今老矣，览照飘然双鬓华。归来联骑踏明月，南去眇然神思遐。
句·其一
作者：袁默
朝代：宋

高标远韵果何处，宜在小沼浮荷花。
句·其一
作者：袁默
朝代：宋

高標遠韻果何處，宜在小沼浮荷花。
句·其三
作者：袁默
朝代：宋

劳生多故今老矣，览照飘然双鬓华。
句·其三
作者：袁默
朝代：宋

勞生多故今老矣，覽照飄然雙鬢華。
句·其二
作者：袁默
朝代：宋

吳家風情所中欲，但欠烏賊並蝦蟆。
句·其二
作者：袁默
朝代：宋

吴家风情所中欲，但欠乌贼并虾蟆。
句·其四
作者：袁默
朝代：宋

归来联骑踏明月，南去眇然神思遐。
句·其四
作者：袁默
朝代：宋

歸來聯騎踏明月，南去眇然神思遐。
君山
作者：袁默
朝代：宋

君不聞吹簫得仙雙帝子，宅門敕牌金書字。
又不聞馬家堂宇色未昏，宅門題作奉誠園。
古來將相多高第，今不爲園即爲寺。
吾觀黄歇相楚時，豈意異時真似此。
晚周諸國勢相傾，齊趙信陵爭下士。
何術能令楚復強，三千賓客多珠履。
一旦不謀毋望人，身亡家破神朱英。
嗟乎養士漫如許，得失何異一老兵。
吳墟索莫故城在，庭殿但聞鐘磬聲。
猿哀鶴怨松風裏，遺恨江流終未平。
君山
作者：袁默
朝代：宋

君不闻吹箫得仙双帝子，宅门敕牌金书字。又不闻马家堂宇色未昏，宅门题作奉诚园。古来将相多高第，今不为园即为寺。吾观黄歇相楚时，岂意异时真似此。晚周诸国势相倾，齐赵信陵争下士。何术能令楚复强，三千宾客多珠履。一旦不谋毋望人，身亡家破神朱英。嗟乎养士漫如许，得失何异一老兵。吴墟索莫故城在，庭殿但闻钟磬声。猿哀鹤怨松风里，遗恨江流终未平。
君山
作者：袁默
朝代：宋

君不闻吹箫得仙双帝子，宅门敕牌金书字。
又不闻马家堂宇色未昏，宅门题作奉诚园。
古来将相多高第，今不为园即为寺。
吾观黄歇相楚时，岂意异时真似此。
晚周诸国势相倾，齐赵信陵争下士。
何术能令楚復强，三千宾客多珠履。
一旦不谋毋望人，身亡家破神朱英。
嗟乎养士漫如许，得失何异一老兵。
吴墟索莫故城在，庭殿但闻钟磬声。
猿哀鹤怨松风裏，遗恨江流终未平。
季子庙
作者：袁默
朝代：宋

巢由高风不可及，后世家邦皆子袭。东周不竞诸侯强，中原未许干戈戢。修盟歃血血未乾，稷草离离战鬼泣。阖庐释楚夫概奔，公子纠杀桓公入。兄弟之间宁固多，旦正衣冠暮成执。前规旧辙不远人，呜呼季子其肯立。吴民犹有德吴心，庙貌相望在封邑。怀古令人忆惨悽，日落疏林风习习。
季子庙
作者：袁默
朝代：宋

巢由高风不可及，后世家邦皆子袭。
东周不竞诸侯强，中原未许干戈戢。
修盟歃血血未干，稷草离离战鬼泣。
阖庐释楚夫概奔，公子纠杀桓公入。
兄弟之间宁固多，旦正衣冠暮成执。
前规旧辙不远人，呜呼季子其肯立。
吴民犹有德吴心，庙貌相望在封邑。
怀古令人忆惨悽，日落疏林风习习。
季子廟
作者：袁默
朝代：宋

巢由高風不可及，後世家邦皆子襲。
東周不競諸侯強，中原未許干戈戢。
修盟歃血血未乾，稷草離離戰鬼泣。
闔廬釋楚夫概奔，公子糾殺桓公入。
兄弟之間寧固多，旦正衣冠暮成執。
前規舊轍不遠人，嗚呼季子其肯立。
吳民猶有德吳心，廟貌相望在封邑。
懷古令人憶慘悽，日落疏林風習習。
惠山
作者：袁默
朝代：宋
体裁：七言律诗

山翁自合老林扃，小有天中尽杳冥。两面楼台驱作势，半崖松石倚为屏。云归洞口纷纷见，泉入池心细细听。胜景深藏谁到此，好须图绘入丹青。
惠山
作者：袁默
朝代：宋

山翁自合老林扃，小有天中盡杳冥。
兩面樓臺驅作勢，半崖松石倚爲屏。
雲歸洞口紛紛見，泉入池心細細聽。
勝景深藏誰到此，好須圖繪入丹青。
次韵蒋不回惠山行见赠
作者：袁默
朝代：宋

九龙山高茂松竹，冉冉岚光真泼绿。重冈复岭势峥嵘，五里垂杨排岸曲。云生洞口若拖缣，泉落田间如喷玉。公乘若水遗迹在，潇洒儒冠与僧服。夜蟾清影照寒流，春鸟新声答寒谷。山畔人家农事闲，长得秋风鱼稻熟。太湖光射夕阳间，涧泽相通财必育。一生游赏心不足，忆与高人时往复。梦魂应是念归欤，问舍求田无百斛。身名牵制悼人心，收拾未能如水覆。侵寻白发已盈簪，方此徘徊干寸禄。乐安道人来自蜀，尚尔小官身仆仆。惠然相访盖初倾，符采瑩颜神满目。徐言得道先辟谷，二年粒米不入腹。日南先生韵超俗，授术为之留五宿。发泄天机指下传，妙用圆通皆智烛。见我情亲逾族属，劝以修持言满轴。自惭正类鸡伏鹄，敢忘精心循所祝。痊除多谢枕中方，臭腐岂为刀下肉。斧斤牛羊肆残毒，古人已况牛山木。深言元气须引续，起我衰羸丸射鹿。烦胸一诀愿相传，卦体俨然存九六。
次韵蒋不回惠山行见赠
作者：袁默
朝代：宋
体裁：古风

九龙山高茂松竹，冉冉岚光真泼绿。重冈复岭势峥嵘，五里垂杨排岸曲。云生洞口若拖缣，泉落田间如喷玉。公乘若水遗迹在，潇洒儒冠与僧服。夜蟾清影照寒流，春鸟新声答寒谷。山畔人家农事闲，长得秋风鱼稻熟。太湖光射夕阳间，涧泽相通财必育。一生游赏心不足，忆与高人时往复。梦魂应是念归欤，问舍求田无百斛。身名牵制悼人心，收拾未能如水覆。侵寻白发已盈簪，方此徘徊干寸禄。乐安道人来自蜀，尚尔小官身仆仆。惠然相访盖初倾，符采莹颜神满目。徐言得道先辟谷，二年粒米不入腹。日南先生韵超俗，授术为之留五宿。发泄天机指下传，妙用圆通皆智烛。见我情亲逾族属，劝以修持言满轴。自惭正类鸡伏鹄，敢忘精心循所祝。痊除多谢枕中方，臭腐岂为刀下肉。斧斤牛羊肆残毒，古人已况牛山木。深言元气须引续，起我衰羸丸射鹿。烦胸一诀愿相传，卦体俨然存九六。
次韵蒋不回惠山行见赠
作者：袁默
朝代：宋

九龙山高茂松竹，冉冉岚光真泼绿。
重冈复岭势峥嵘，五里垂杨排岸曲。
云生洞口若拖缣，泉落田间如喷玉。
公乘若水遗迹在，潇洒儒冠与僧服。
夜蟾清影照寒流，春鸟新声答寒谷。
山畔人家农事闲，长得秋风鱼稻熟。
太湖光射夕阳间，涧泽相通财必育。
一生游赏心不足，忆与高人时往復。
梦魂应是念归欤，问舍求田无百斛。
身名牵制悼人心，收拾未能如水覆。
侵寻白髮已盈簪，方此徘徊干寸禄。
乐安道人来自蜀，尚尔小官身仆仆。
惠然相访盖初倾，符采莹颜神满目。
徐言得道先辟谷，二年粒米不入腹。
日南先生韵超俗，授术为之留五宿。
发洩天机指下传，妙用圆通皆智烛。
见我情亲逾族属，劝以修持言满轴。
自惭正类鸡伏鹄，敢忘精心循所祝。
痊除多谢枕中方，臭腐岂为刀下肉。
斧斤牛羊肆残毒，古人已况牛山木。
深言元气须引续，起我衰羸丸射鹿。
烦胸一诀愿相传，卦体俨然存九六。
次韻蔣不回惠山行見贈
作者：袁默
朝代：宋

九龍山高茂松竹，冉冉嵐光真潑綠。
重岡複嶺勢崢嶸，五里垂楊排岸曲。
雲生洞口若拖縑，泉落田間如噴玉。
公乘若水遺跡在，瀟灑儒冠與僧服。
夜蟾清影照寒流，春鳥新聲答寒谷。
山畔人家農事閑，長得秋風魚稻熟。
太湖光射夕陽間，澗澤相通財必育。
一生遊賞心不足，憶與高人時往復。
夢魂應是念歸歟，問舍求田無百斛。
身名牽制悼人心，收拾未能如水覆。
侵尋白髮已盈簪，方此徘徊干寸祿。
樂安道人來自蜀，尚爾小官身僕僕。
惠然相訪蓋初傾，符采瑩顔神滿目。
徐言得道先辟穀，二年粒米不入腹。
日南先生韻超俗，授術爲之留五宿。
發洩天機指下傳，妙用圓通皆智燭。
見我情親逾族屬，勸以修持言滿軸。
自慚正類雞伏鵠，敢忘精心循所祝。
痊除多謝枕中方，臭腐豈爲刀下肉。
斧斤牛羊肆殘毒，古人已況牛山木。
深言元氣須引續，起我衰羸丸射鹿。
煩胸一訣願相傳，卦體儼然存九六。
白龍洞
作者：袁默
朝代：宋

開元年中關輔旱，靈岳神祠禱幾徧。
少監馮生能畫龍，明皂命試新池殿。
落筆婉蜒勢未已，素鬣冰鱗濕如洗。
池波洶湧雷電驚，雲氣之門白龍起。
吾觀馮豈作霖人，畫龍能雨疑有神。
深山大澤多窟穴，不應杳眇不似真。
澄江接海連空白，泓深當是神龍宅。
螭虬狡獪非其倫，河伯江妃敢驅役。
霜鎖煙關晝不開，時傾膏雨蘇民災。
一爐香火動誠意，風馬雲車天際來。
吾聞澤國多水患，淮甸地乾多苦早。
願均神力遍四方，無令水旱常相半。
白龙洞
作者：袁默
朝代：宋

开元年中关辅旱，灵岳神祠祷几徧。
少监冯生能画龙，明皂命试新池殿。
落笔婉蜒势未已，素鬣冰鳞湿如洗。
池波汹涌雷电惊，云气之门白龙起。
吾观冯岂作霖人，画龙能雨疑有神。
深山大泽多窟穴，不应杳眇不似真。
澄江接海连空白，泓深当是神龙宅。
螭虬狡狯非其伦，河伯江妃敢驱役。
霜锁烟关昼不开，时倾膏雨苏民灾。
一炉香火动诚意，风马云车天际来。
吾闻泽国多水患，淮甸地干多苦早。
愿均神力遍四方，无令水旱常相半。
白龙洞
作者：袁默
朝代：宋

开元年中关辅旱，灵岳神祠祷几遍。少监冯生能画龙，明皂命试新池殿。落笔婉蜒势未已，素鬣冰鳞湿如洗。池波汹涌雷电惊，云气之门白龙起。吾观冯岂作霖人，画龙能雨疑有神。深山大泽多窟穴，不应杳眇不似真。澄江接海连空白，泓深当是神龙宅。螭虬狡狯非其伦，河伯江妃敢驱役。霜锁烟关昼不开，时倾膏雨苏民灾。一炉香火动诚意，风马云车天际来。吾闻泽国多水患，淮甸地乾多苦旱。愿均神力遍四方，无令水旱常相半。
石女冢
作者：袁默
朝代：宋
体裁：古风

君不见湘江不流湘水清，悲风愁雨能无情。灵妃宝瑟声未绝，九疑云锁苍梧深。又不见霸陵路入新丰道，顾念邯郸意悽恼。夫人鼓瑟君为歌，北山为椁吾将老。古来死者不胜计，历历道旁犹可记。人言梁女好鼓瑟，琴心未许人知意。高山流水声已虚，想像当时足幽思。九原可作谁与归，秋风萧萧草凄凄，邱墟之下多狐狸。
石女塚
作者：袁默
朝代：宋

君不見湘江不流湘水清，悲風愁雨能無情。
靈妃寶瑟聲未絕，九疑雲鎖蒼梧深。
又不見霸陵路入新豐道，顧念邯鄲意悽惱。
夫人鼓瑟君爲歌，北山爲槨吾將老。
古來死者不勝計，歷歷道旁猶可記。
人言梁女好鼓瑟，琴心未許人知意。
高山流水聲已虛，想像當時足幽思。
九原可作誰與歸，秋風蕭蕭草淒淒，邱墟之下多狐狸。
秦望山
作者：袁默
朝代：宋
体裁：古风

海上仙山与凡绝，迢迢弱水不可涉。鸷膺蜂准岂不知，长生不死心未灭。雄伯关中亦一时，并吞六国犹指挥。白矜功德愚黔黎，驱山塞海疑有之。吾闻卢生言，辟恶真人至。又闻徐市言，蓬莱药可致。愿捕巨鱼连弩射，史迁记此不及彼，古老相传恐真是。岷峨一夜失崔嵬，峨耳山从蜀道来。嗟乎六丁汝狂斐，区区为役长城鬼。
秦望山
作者：袁默
朝代：宋

海上仙山與凡絕，迢迢弱水不可涉。
鷙膺蜂准豈不知，長生不死心未滅。
雄伯關中亦一時，並吞六國猶指揮。
白矜功德愚黔黎，驅山塞海疑有之。
吾聞盧生言，辟惡真人至。
又聞徐市言，蓬萊藥可致。
願捕巨魚連弩射，史遷記此不及彼，古老相傳恐真是。
岷峨一夜失崔嵬，峨耳山從蜀道來。
嗟乎六丁汝狂斐，區區爲役長城鬼。
與剛中適甫游惠山
作者：袁默
朝代：宋

雨過山前翠欲飛，水雲高下正含暉。
魚跳細浪千花碎，蟬倚清陰一嘒微。
沈李浮瓜吟齒盡，清風明月滿船歸。
超然不負尋幽興，拂得荷香在葛衣。
釣魚臺
作者：袁默
朝代：宋

將相寧有種，屠狗飯牛皆可用。
富貴出長年，勿謂暮塗吾倒行。
先君太公望久矣，日老渭陽心以此。
君臣相得漁獵間，廓清八表公名起。
奠鼎扶周卜世長，洋洋齊封二千里。
曹公黄相俱塵埃，至今猶有釣魚臺。
苔侵石剝夕陽裏，滾滾寒江潮去來。
钓鱼台
作者：袁默
朝代：宋

将相宁有种，屠狗饭牛皆可用。
富贵出长年，勿谓暮涂吾倒行。
先君太公望久矣，日老渭阳心以此。
君臣相得渔猎间，廓清八表公名起。
奠鼎扶周卜世长，洋洋齐封二千里。
曹公黄相俱尘埃，至今犹有钓鱼台。
苔侵石剥夕阳裏，滚滚寒江潮去来。
钓鱼台
作者：袁默
朝代：宋

将相宁有种，屠狗饭牛皆可用。富贵出长年，勿谓暮涂吾倒行。先君太公望久矣，日老渭阳心以此。君臣相得渔猎间，廓清八表公名起。奠鼎扶周卜世长，洋洋齐封二千里。曹公黄相俱尘埃，至今犹有钓鱼台。苔侵石剥夕阳里，滚滚寒江潮去来。
呈東坡
作者：袁點
朝代：宋

青蓋美人回鳳带，繡衣男子返雲車。
上天一笑渾無事，從此人間樂有餘。
上元忆大梵明灯二首
作者：裘万顷
朝代：宋

经年不到豫章城，灯火遥闻鼓吹声。却忆秋屏台上寺，绛纱青玉几长明。突兀招提枕古城，夜深钟磬寂无声。坐驰灯火笙歌地，知有何人一点明。
上元忆大梵明灯二首·其一
作者：裘万顷
朝代：宋
体裁：七言绝句

经年不到豫章城，灯火遥闻鼓吹声。却忆秋屏台上寺，绛纱青玉几长明。
上元忆大梵明灯二首·其二
作者：裘万顷
朝代：宋
体裁：七言绝句

突兀招提枕古城，夜深钟磬寂无声。坐驰灯火笙歌地，知有何人一点明。
不雨
作者：裘万顷
朝代：宋

农时阅月天不雨，嘉谷丛中龟兆生。云势只随风聚散，鸠声空报客阴晴。半生忧国发欲白，一饱无期心屡惊。尚愿秋阳化甘澍，稍苏枯槁望西成。
不雨
作者：裘万顷
朝代：宋

农时阅月天不雨，嘉谷丛中龟兆生。
云势只随风聚散，鸠声空报客阴晴。
半生忧国髮欲白，一饱无期心屡惊。
尚愿秋阳化甘澍，稍苏枯槁望西成。
临安别余求之
作者：裘万顷
朝代：宋

长安车盖喜如云，邂逅惟君是故人。
风月满怀情洒落，珠玑撒纸句清新。
携来客裏一尊酒，洗尽湖边十里尘。
富贵功名丈夫事，别离无用泪沾巾。
临安别余求之
作者：裘万顷
朝代：宋

长安车盖喜如云，邂逅惟君是故人。风月满怀情洒落，珠玑撒纸句清新。携来客里一尊酒，洗尽湖边十里尘。富贵功名丈夫事，别离无用泪沾巾。
久雨
作者：裘万顷
朝代：宋
体裁：七言绝句

园林清樾净无尘，池沼黄流去有声。不用飞花来点缀，但须霁日为澄清。
乙亥六月乡民祈雨寿春祠下嘉澍既降槁苗尽兴万口一辞颂神之德予喜聊成俚语以书祠壁
作者：裘万顷
朝代：宋
体裁：七言律诗

忧时曾上天庭疏，悯物今为旱岁霖。一夕风霆百川水，四郊香火万民心。山巅定有烟霞宅，夜半常闻钟磬音。傥许尘踪拜仙驭，愿营茅屋老云岑。
九日
作者：裘万顷
朝代：宋
体裁：七言绝句

篱落黄花尚自无，白衣况未到吾庐。莫令此日负佳筛，为展渊明采菊图。
乡人罗朝宗与兵部尚书京公有旧将往见之遇予于乐平因饯别
作者：裘万顷
朝代：宋
体裁：七言律诗

四时成岁秋云暮，九月肃霜天渐寒。有客褰裳涉鄱水，逢人剧口话长安。悬知欲听星辰履，厌见从来苜蓿盘。姑举一觞饯行色，无鱼长铗切休弹。
书晁文元道院集
作者：裘万顷
朝代：宋

华屋金狨座，雕鞍驷马车。
才堪夸世俗，早已落丘墟。
此病久沈痼，无人解扫除。
千年子晁子，道院有遗书。
书晁文元道院集
作者：裘万顷
朝代：宋

华屋金狨座，雕鞍驷马车。才堪誇世俗，早已落丘墟。此病久沈痼，无人解扫除。千年子晁子，道院有遗书。
书率更西林碑
作者：裘万顷
朝代：宋

冉冉老将至，区区心已疲。文章非世用，字画谩儿嬉。庐阜多名刹，隋人有断碑。骊黄虽易辩，堂奥未容窥。
书率更西林碑
作者：裘万顷
朝代：宋

冉冉老将至，区区心已疲。
文章非世用，字画谩儿嬉。
庐阜多名剎，隋人有断碑。
骊黄虽易辩，堂奥未容窥。
予从元德弟借到西廊书斋朝夕其间今二年矣戏题作病僧寮且赋三绝
作者：裘万顷
朝代：宋

虽有图书伴寂寥，不妨题作病僧寮。蒲团竹椅南窗下，一炷炉香百念消。华发苍颜一病僧，向来文史颇关情。只缘世网无由脱，遂学枯禅度此生。朝来寮外望西山，正在云烟缥缈间。既欲与山为保社，不妨身世似云闲。
予从元德弟借到西廊书斋朝夕其间今二年矣戏题作病僧寮且赋三绝·其三
作者：裘万顷
朝代：宋
体裁：七言绝句

朝来寮外望西山，正在云烟缥缈间。既欲与山为保社，不妨身世似云闲。
予从元德弟借到西廊书斋朝夕其间今二年矣戏题作病僧寮且赋三绝·其二
作者：裘万顷
朝代：宋

华发苍颜一病僧，向来文史颇关情。只缘世网无由脱，遂学枯禅度此生。
予从元德弟借到西廊书斋朝夕其间今二年矣戏题作病僧寮且赋三绝·其二
作者：裘万顷
朝代：宋

华髮苍颜一病僧，向来文史颇关情。
只缘世网无由脱，遂学枯禅度此生。
予既得乌石冈西望葛坛在云霄中相去虽远山势不断林木历历可数异时乞灵仙翁不难矣喜而成诗寄葛坛主人
作者：裘万顷
朝代：宋
体裁：七言绝句

东西知隔几牛鸣，山势绵绵若引绳。待向冈边结茅屋，幅巾遥礼夜坛灯。
从人觅墨梅
作者：裘万顷
朝代：宋

熏炉束诗魂，茗碗驱睡思。
掩关寂无营，翰墨自娱戏。
山寒溪正清，月澹雪初霁。
横斜两三枝，见说可人意。
天机如胸中，出手特余事。
何时翦冰纨，来对病居士。
从人觅墨梅
作者：裘万顷
朝代：宋

熏炉束诗魂，茗碗驱睡思。掩关寂无营，翰墨自娱戏。山寒溪正清，月澹雪初霁。横斜两三枝，见说可人意。天机如胸中，出手特馀事。何时剪冰纨，来对病居士。
保福寺对橙菊有感
作者：裘万顷
朝代：宋
体裁：七言绝句

平生爱菊陶彭泽，清夜移橙杜草堂。千载诗魂招不得，独留风味在僧房。
偶成
作者：裘万顷
朝代：宋

松径烦风扫，柴门为雨扃。
行携道院集，坐对敬斋铭。
好事心常记，闲谈耳不听。
观空为时悞，无异醉初醒。
偶成
作者：裘万顷
朝代：宋

松径烦风扫，柴门为雨扃。行携道院集，坐对敬斋铭。好事心常记，闲谈耳不听。观空为时误，无异醉初醒。
兀坐
作者：裘万顷
朝代：宋
体裁：六言诗

息绵绵而不绝，心了了以常明。静室我方燕坐，傍人唤作修行。
兀坐有感
作者：裘万顷
朝代：宋

忘言编简倦三复，适意丝桐聊再行。已共白云论久要，更寻青鸟问长生。按行泉石苔侵屦，披拂松篁露湿缨。此事洪崖知我旧，归与端合与同盟。
兀坐有感
作者：裘万顷
朝代：宋

忘言编简倦三復，适意丝桐聊再行。
已共白云论久要，更寻青鸟问长生。
按行泉石苔侵屦，披拂松篁露湿缨。
此事洪崖知我旧，归与端合与同盟。
兀坐有感
作者：裘万顷
朝代：宋
体裁：七言绝句

意行曾到楚江皋，占得双泉第一寮。窗户邃深钟磬远，客尘都向静中消。
元龄弟寄悲秋四诗因次
作者：裘万顷
朝代：宋

不到青云志未休，近来何事却悲秋。短檠双目元无恙，快读读书莫浪愁。图书绕屋未为贫，想见长吟日闭门。西社诸公久寥落，不知招得几人魂。幸有平生古战场，不妨高卧到羲皇。一朝冀北空凡马，须信骅骝道路长。支离病骨怯初寒，眼底清愁更万端。勉和新诗寄鸿雁，江城夜月觅君看。
元龄弟寄悲秋四诗因次·其一
作者：裘万顷
朝代：宋
体裁：七言绝句

不到青云志未休，近来何事却悲秋。短檠双目元无恙，快读读书莫浪愁。
元龄弟寄悲秋四诗因次·其三
作者：裘万顷
朝代：宋
体裁：七言绝句

幸有平生古战场，不妨高卧到羲皇。一朝冀北空凡马，须信骅骝道路长。
元龄弟寄悲秋四诗因次·其二
作者：裘万顷
朝代：宋
体裁：七言绝句

图书绕屋未为贫，想见长吟日闭门。西社诸公久寥落，不知招得几人魂。
元龄弟寄悲秋四诗因次·其四
作者：裘万顷
朝代：宋

支离病骨怯初寒，眼底清愁更万端。勉和新诗寄鸿雁，江城夜月觅君看。
元龄弟寄悲秋四诗因次·其四
作者：裘万顷
朝代：宋

支离病骨怯初寒，眼底清愁更万端。
勉和新诗寄鸿鴈，江城夜月觅君看。
入京道中曝背
作者：裘万顷
朝代：宋

露湿芳桃午未乾，花时全似麦秋寒。征衫不敌东风力，试上邮亭曝背看。
入京道中曝背
作者：裘万顷
朝代：宋

露湿芳桃午未干，花时全似麦秋寒。
征衫不敌东风力，试上邮亭曝背看。
入京道中风雨因赋此遂退休
作者：裘万顷
朝代：宋

新筑书堂壁未乾，马蹄催我上长安。儿时只道为官好，老去方知行路难。千里关山千里梦，一番风雨一番寒。何如静坐茅斋下，翠竹苍梧仔细看。
入京道中风雨因赋此遂退休
作者：裘万顷
朝代：宋

新筑书堂壁未干，马蹄催我上长安。
儿时只道为官好，老去方知行路难。
千里关山千里梦，一番风雨一番寒。
何如静坐茅斋下，翠竹苍梧仔细看。
再呈仲庸
作者：裘万顷
朝代：宋

芳枝莫遣风吹折，要看枝头千点雪。
孤山畴昔盛开时，十里香飔飞不绝。
蹇馿乌帽照霜颠，长吟竟日溪桥边。
自从和靖收声后，一时翰墨归坡仙。
只今往事飞鸿送，寂寞西湖投老梦。
花开花落谩伤心，明月清湍谁与弄。
再呈仲庸
作者：裘万顷
朝代：宋

芳枝莫遣风吹折，要看枝头千点雪。孤山畴昔盛开时，十里香飔飞不绝。蹇驴乌帽照霜颠，长吟竟日溪桥边。自从和靖收声后，一时翰墨归坡仙。只今往事飞鸿送，寂寞西湖投老梦。花开花落谩伤心，明月清湍谁与弄。
再用韵三首
作者：裘万顷
朝代：宋

乱飘窗户重重积，巧入帘栊细细飞。想见钧天张乐处，琼琚玉佩列千妃。蕙帐一冬无苦寒，梦回长是日三竿。那知今夜剡溪路，月淡扁舟水满滩。凤台仙姊卷银篁，归去瑶池试晓妆。剩粉残脂无处著，化为风絮满池塘。
再用韵三首
作者：裘万顷
朝代：宋

无人低唱两三卮，一任璚瑶满眼飞。罗袜暗尘应洗尽，月明吾欲看江妃。忆昔骑驴犯晓寒，酒旗随处认长竿。灞陵物物皆诗句，不用牵船八节滩。眼前修洁独修篁，屡倩东风洗晓妆。学舞腰肢困珠玉，可怜官柳在寒塘。
再用韵三首
作者：裘万顷
朝代：宋

梨花月淡珠帘捲，柳絮风轻粉蝶飞。宫漏无声窗欲曙，霓裳催舞广寒妃。雪里鸥盟元未寒，小舟南浦著渔竿。眼明似共月千里，衣冷欲迷云一滩。疏梅元自映疏篁，谁把璚瑶特地妆。雪后园林应更好，却输和靖在钱塘。
再用韵三首
作者：裘万顷
朝代：宋

病僧行脚归来后，万事无心每闭寮。日射竹窗风叶乱，烟凝香鼎篆纹消。厌趋朝市元无梦，惯处山林似有情。圆觉楞严俱不解，维摩会下一书生。无心对客煨黄独，有意看云傍白间。终日区区弄文墨，笑他齐己与高闲。
再用韵三首·其一
作者：裘万顷
朝代：宋
体裁：七言绝句

乱飘窗户重重积，巧入帘栊细细飞。想见钧天张乐处，琼琚玉佩列千妃。
再用韵三首·其一
作者：裘万顷
朝代：宋
体裁：七言绝句

无人低唱两三卮，一任璚瑶满眼飞。罗袜暗尘应洗尽，月明吾欲看江妃。
再用韵三首·其一
作者：裘万顷
朝代：宋
体裁：七言绝句

梨花月淡珠帘捲，柳絮风轻粉蝶飞。宫漏无声窗欲曙，霓裳催舞广寒妃。
再用韵三首·其一
作者：裘万顷
朝代：宋
体裁：七言绝句

病僧行脚归来后，万事无心每闭寮。日射竹窗风叶乱，烟凝香鼎篆纹消。
再用韵三首·其三
作者：裘万顷
朝代：宋

凤台仙姊卷银篁，归去瑶池试晓妆。
剩粉残脂无处着，化为风絮满池塘。
再用韵三首·其三
作者：裘万顷
朝代：宋

凤台仙姊卷银篁，归去瑶池试晓妆。剩粉残脂无处著，化为风絮满池塘。
再用韵三首·其三
作者：裘万顷
朝代：宋
体裁：七言绝句

无心对客煨黄独，有意看云傍白间。终日区区弄文墨，笑他齐己与高闲。
再用韵三首·其三
作者：裘万顷
朝代：宋

疎梅元自映疎篁，谁把璚瑶特地妆。
雪后园林应更好，却输和靖在钱塘。
再用韵三首·其三
作者：裘万顷
朝代：宋

疏梅元自映疏篁，谁把璚瑶特地妆。雪后园林应更好，却输和靖在钱塘。
再用韵三首·其三
作者：裘万顷
朝代：宋
体裁：七言绝句

眼前修洁独修篁，屡倩东风洗晓妆。学舞腰肢困珠玉，可怜官柳在寒塘。
再用韵三首·其二
作者：裘万顷
朝代：宋
体裁：七言绝句

厌趋朝市元无梦，惯处山林似有情。圆觉楞严俱不解，维摩会下一书生。
再用韵三首·其二
作者：裘万顷
朝代：宋

忆昔骑馿犯晓寒，酒旗随处认长竿。
灞陵物物皆诗句，不用牵船八节滩。
再用韵三首·其二
作者：裘万顷
朝代：宋

忆昔骑驴犯晓寒，酒旗随处认长竿。灞陵物物皆诗句，不用牵船八节滩。
再用韵三首·其二
作者：裘万顷
朝代：宋
体裁：七言绝句

蕙帐一冬无苦寒，梦回长是日三竿。那知今夜剡溪路，月淡扁舟水满滩。
再用韵三首·其二
作者：裘万顷
朝代：宋

雪裏鸥盟元未寒，小舟南浦着渔竿。
眼明似共月千里，衣冷欲迷云一滩。
再用韵三首·其二
作者：裘万顷
朝代：宋

雪里鸥盟元未寒，小舟南浦著渔竿。眼明似共月千里，衣冷欲迷云一滩。
再用韵三首予从元德弟借到西廊书斋朝夕其间今二年矣戏题作病僧寮且赋三绝·其一
作者：裘万顷
朝代：宋
体裁：七言绝句

虽有图书伴寂寥，不妨题作病僧寮。蒲团竹椅南窗下，一炷炉香百念消。
再韵寄元龄弟二首
作者：裘万顷
朝代：宋

季也东归何太迟，伯兮西望屡吟诗。茅檐昨夜雪深尺，人在篷窗知不知。小舟闲已杙江湄，满眼璚瑶定有诗。诗似其人人似雪，只应清处恐人知。
再韵寄元龄弟二首·其一
作者：裘万顷
朝代：宋
体裁：七言绝句

季也东归何太迟，伯兮西望屡吟诗。茅檐昨夜雪深尺，人在篷窗知不知。
再韵寄元龄弟二首·其二
作者：裘万顷
朝代：宋
体裁：七言绝句

小舟闲已杙江湄，满眼璚瑶定有诗。诗似其人人似雪，只应清处恐人知。
冬日早作
作者：裘万顷
朝代：宋

黄昏月姊剪云开，夜半雷车载雨来。晨起钩帘望霄汉，风花吹堕万璚瑰。
冬日早作
作者：裘万顷
朝代：宋

黄昏月姊翦云开，夜半雷车载雨来。
晨起鈎帘望霄汉，风花吹堕万璚瑰。
凉风
作者：裘万顷
朝代：宋
体裁：五言律诗

凉风几时动，日暮已秋声。稍稍月华白，纷纷林影清。予怀元不恶，世事巧相撄。所愿西成后，边头息戍兵。
出门
作者：裘万顷
朝代：宋

出门复入门，吾行竟安之。携书北窗下，翻阅聊自怡。有怀千载人，掩卷还歔欷。采采首阳薇，恋恋商山芝。一裘或终身，欣然钓江湄。斯人不可作，斯道日湮微。目前稻梁谋，凫雁方齐飞。青田寂无音，岁晚将畴依。慎勿出门去，尘埃染人衣。
出门
作者：裘万顷
朝代：宋

出门復入门，吾行竟安之。
携书北窗下，翻阅聊自怡。
有怀千载人，掩卷还歔欷。
采采首阳薇，恋恋商山芝。
一裘或终身，欣然钓江湄。
斯人不可作，斯道日湮微。
目前稻梁谋，凫鴈方齐飞。
青田寂无音，岁晚将畴依。
慎勿出门去，尘埃染人衣。
别友
作者：裘万顷
朝代：宋

清宵月满梁，相思几搔首。不图尘土中，得共一尊酒。人事好乖甚，随复而分手。惟有管鲍心，明明若箕斗。
别友
作者：裘万顷
朝代：宋

清宵月满梁，相思几搔首。
不图尘土中，得共一尊酒。
人事好乖甚，随復而分手。
惟有管鲍心，明明若箕斗。
别敬叔
作者：裘万顷
朝代：宋
体裁：五言律诗

笔砚君无间，冰霜岁又除。诸生得模范，六艺共耕锄。松菊渊明宅，蓬蒿仲蔚居。相望傥相忆，时寄数行书。
别曹教授三首
作者：裘万顷
朝代：宋

一岁与君三别离，盍簪此去定何时。梅花未必堪相寄，待倩邮筒寄小诗。从渠柳色自青青，莫为行人赋渭城。只恐南墙旧时竹，误随风雨作离声。江花岸柳太多情，长逐春风管送迎。我亦思归归未得，夜窗愁听杜鹃声。
别曹教授三首·其一
作者：裘万顷
朝代：宋
体裁：七言绝句

一岁与君三别离，盍簪此去定何时。梅花未必堪相寄，待倩邮筒寄小诗。
别曹教授三首·其三
作者：裘万顷
朝代：宋
体裁：七言绝句

江花岸柳太多情，长逐春风管送迎。我亦思归归未得，夜窗愁听杜鹃声。
别曹教授三首·其二
作者：裘万顷
朝代：宋
体裁：七言绝句

从渠柳色自青青，莫为行人赋渭城。只恐南墙旧时竹，误随风雨作离声。
别胡仲立次敬子伯量二丈韵二首
作者：裘万顷
朝代：宋

脩水相望无百里，从来人物胜西昌。弘斋自是朝阳凤，伯仲行看接翼翔。乾枯如我真何用，谩结蒲团竹椅缘。缄口向人无一语，此灯他日遣谁传。
别胡仲立次敬子伯量二丈韵二首·其一
作者：裘万顷
朝代：宋

修水相望无百里，从来人物胜西昌。
弘斋自是朝阳凤，伯仲行看接翼翔。
别胡仲立次敬子伯量二丈韵二首·其一
作者：裘万顷
朝代：宋

脩水相望无百里，从来人物胜西昌。弘斋自是朝阳凤，伯仲行看接翼翔。
别胡仲立次敬子伯量二丈韵二首·其二
作者：裘万顷
朝代：宋

乾枯如我真何用，谩结蒲团竹椅缘。缄口向人无一语，此灯他日遣谁传。
别胡仲立次敬子伯量二丈韵二首·其二
作者：裘万顷
朝代：宋

干枯如我真何用，谩结蒲团竹椅缘。
缄口向人无一语，此灯他日遣谁传。
十二月大雨
作者：裘万顷
朝代：宋

一冬都无五日寒，赤日杲杲后土乾。水官丐归帝弗许，诘朝不雨吾戮汝。斯须便放大瓢倾，一洗万里尘埃清。不妨更作尺深雪，桑榆之功尚堪说。
十二月大雨
作者：裘万顷
朝代：宋

一冬都无五日寒，赤日杲杲后土干。
水官丐归帝弗许，诘朝不雨吾戮汝。
斯须便放大瓢倾，一洗万里尘埃清。
不妨更作尺深雪，桑榆之功尚堪说。
午睡
作者：裘万顷
朝代：宋
体裁：七言绝句

午窗春日影悠悠，一觉清眠万事休。堪笑邯郸槐里梦，痴儿到老不回头。
即事二首
作者：裘万顷
朝代：宋

门前溪水欲平堤，谩著渔竿浅处垂。晴雨每关忧国念，丰凶端欲问人知。春时耕种夏时耘，七月农夫始食新。此去田家常要雨，雨多元自不妨人。
即事二首·其一
作者：裘万顷
朝代：宋

门前溪水欲平堤，谩着渔竿浅处垂。
晴雨每关忧国念，丰凶端欲问人知。
即事二首·其一
作者：裘万顷
朝代：宋

门前溪水欲平堤，谩著渔竿浅处垂。晴雨每关忧国念，丰凶端欲问人知。
即事二首·其二
作者：裘万顷
朝代：宋
体裁：七言绝句

春时耕种夏时耘，七月农夫始食新。此去田家常要雨，雨多元自不妨人。
厌原山中晓行
作者：裘万顷
朝代：宋

碧鸡夜半声啁哳，唤起幽人步林樾。
秋高风露着羣木，无数寒花泣明月。
松篁一径宛如画，石溜涓涓更清绝。
山巅便好结茅庐，莫待他年鬓成雪。
厌原山中晓行
作者：裘万顷
朝代：宋

碧鸡夜半声啁哳，唤起幽人步林樾。秋高风露著群木，无数寒花泣明月。松篁一径宛如画，石溜涓涓更清绝。山巅便好结茅庐，莫待他年鬓成雪。
句
作者：裘万顷
朝代：宋

云归青嶂雨初歇，花卧碧苔春已休。
同李签判山行午饭野店檐外羣蜂翂翂因成绝句
作者：裘万顷
朝代：宋

脱略人间势利场，来寻泉石共徜徉。
饭余小立茅檐外，试问羣蜂有底忙。
同李签判山行午饭野店檐外群蜂翂翂因成绝句
作者：裘万顷
朝代：宋

脱略人间势利场，来寻泉石共徜徉。饭馀小立茅檐外，试问群蜂有底忙。
咨咨草根虫
作者：裘万顷
朝代：宋
体裁：古风

咨咨草根虫，瑟瑟叶上雨。休休退食人，落落谁与语。陈编竟日披，陋室随时处。此心苟自乐，贫贱亦得所。夷齐虽饿死，清风冠千古。颜子瓢屡空，宣父极称许。但当守吾仁，晋楚何足数。试看松与柏，矫矫傲寒暑。
善利阁次伯仁所题赵子良画四首
作者：裘万顷
朝代：宋

箜篌君乡来，分明记江树。想君诗成时，梦作白鸥去。平生交游间，吾帻盖屡岸。区区稻粱谋，君亦逐鸿雁。风檐手君诗，心迹已清绝。何当更长吟，坐对澄江雪。扁舟两渔翁，清唱发日暮。安得如鸱夷，相与五湖去。
善利阁次伯仁所题赵子良画四首·其一
作者：裘万顷
朝代：宋
体裁：五言绝句

箜篌君乡来，分明记江树。想君诗成时，梦作白鸥去。
善利阁次伯仁所题赵子良画四首·其三
作者：裘万顷
朝代：宋
体裁：五言绝句

风檐手君诗，心迹已清绝。何当更长吟，坐对澄江雪。
善利阁次伯仁所题赵子良画四首·其二
作者：裘万顷
朝代：宋

平生交游间，吾帻盖屡岸。区区稻粱谋，君亦逐鸿雁。
善利阁次伯仁所题赵子良画四首·其二
作者：裘万顷
朝代：宋

平生交游间，吾帻盖屡岸。
区区稻粱谋，君亦逐鸿鴈。
善利阁次伯仁所题赵子良画四首·其四
作者：裘万顷
朝代：宋
体裁：五言绝句

扁舟两渔翁，清唱发日暮。安得如鸱夷，相与五湖去。
喜范光伯相过
作者：裘万顷
朝代：宋

章江东下几湾洄，谁伴臞仙夜探梅。离别不禁诗社冷，遭逢莫放酒船回。冰霜满眼岁将换，花柳转头春又来。安得飞腾九霄外，鞭鸾笞凤日相陪。
喜范光伯相过
作者：裘万顷
朝代：宋

章江东下几湾洄，谁伴臞僊夜探梅。
离别不禁诗社冷，遭逢莫放酒船回。
冰霜满眼岁将换，花柳转头春又来。
安得飞腾九霄外，鞭鸾笞凤日相陪。
夜坐
作者：裘万顷
朝代：宋

炉火篝灯孰与同，此心吾欲付冥鸿。
茅檐已作十旬雨，蕙帐不禁连夜风。
一段清愁诗句裏，十分寒事酒杯中。
溪云未用安排雪，且听梅花试小红。
夜坐
作者：裘万顷
朝代：宋

炉火篝灯孰与同，此心吾欲付冥鸿。茅檐已作十旬雨，蕙帐不禁连夜风。一段清愁诗句里，十分寒事酒杯中。溪云未用安排雪，且听梅花试小红。
夜坐再用韵二首
作者：裘万顷
朝代：宋

洪井今真隐，长沙昔谩丞。馀生付岩壑，拙宦愧交朋。饭菜浑忘肉，囊萤足代灯。诗成夜将半，云际月腾腾。家有辋川集，人如王右丞。琴书多暇日，觞咏尽高朋。拟脱云山屐，来分夜案灯。新诗要传写，病眼任瞢腾。
夜坐再用韵二首·其一
作者：裘万顷
朝代：宋

洪井今真隐，长沙昔谩丞。馀生付岩壑，拙宦愧交朋。饭菜浑忘肉，囊萤足代灯。诗成夜将半，云际月腾腾。
夜坐再用韵二首·其一
作者：裘万顷
朝代：宋

洪井今真隠，长沙昔谩丞。
余生付岩壑，拙宦愧交朋。
饭菜浑忘肉，囊萤足代灯。
诗成夜将半，云际月腾腾。
夜坐再用韵二首·其二
作者：裘万顷
朝代：宋
体裁：五言律诗

家有辋川集，人如王右丞。琴书多暇日，觞咏尽高朋。拟脱云山屐，来分夜案灯。新诗要传写，病眼任瞢腾。
夜坐荐福寺次王成之韵
作者：裘万顷
朝代：宋
体裁：古风

鞭鸾未暇相追逐，且向祇园止君宿。清谈待得月华生，窗户明明耿残烛。谁令泉石堕吾前，洗净人间丝与竹。风帆明发君不留，此乐只应吾所独。
大雪用前韵五首
作者：裘万顷
朝代：宋

雨师风伯妙天机，幻出乾坤一段奇。晚对青山浑似画，夜看黄卷可忘饥。金貂换酒非吾事，铁甲屯边正此时。失国残胡应冻死，书生犹赋采薇诗。天孙云里散支机，飞坠人间分外奇。勾引芳尊留客醉，栽培玉粒疗民饥。幅巾篱落寻梅处，一舸江湖钓月时。妙处惟诗可摹写，却怜老去不工诗。谁扶天女下冰机，剪水成花片片奇。影落池塘波不动，寒侵鸥鹭色皆饥。纵横万舞风回处，表里双清月霁时。浪战未能无寸铁，对人羞诵醉翁诗。伊人元不堕危机，踏冻冲寒正自奇。只怪飞花无处避，都忘炊玉有时饥。月明剡水回舟夜，岁暮梁园作赋时。一段风流谁得似，只今王谢却能诗。谁知天巧出玄机，但怪飞璚过眼奇。暝立风枝寒雀倦，愁吟冰谷晓猿饥。芦花洲渚月明夜，柳絮池塘春暮时。此景人间不长有，写真传影正须诗。
大雪用前韵五首·其一
作者：裘万顷
朝代：宋

雨师风伯妙天机，幻出乾坤一段奇。晚对青山浑似画，夜看黄卷可忘饥。金貂换酒非吾事，铁甲屯边正此时。失国残胡应冻死，书生犹赋采薇诗。
大雪用前韵五首·其一
作者：裘万顷
朝代：宋

雨师风伯妙天机，幻出干坤一段奇。
晚对青山浑似画，夜看黄卷可忘饥。
金貂换酒非吾事，铁甲屯边正此时。
失国残胡应冻死，书生犹赋采薇诗。
大雪用前韵五首·其三
作者：裘万顷
朝代：宋

谁扶天女下冰机，剪水成花片片奇。影落池塘波不动，寒侵鸥鹭色皆饥。纵横万舞风回处，表里双清月霁时。浪战未能无寸铁，对人羞诵醉翁诗。
大雪用前韵五首·其三
作者：裘万顷
朝代：宋

谁扶天女下冰机，翦水成花片片奇。
影落池塘波不动，寒侵鸥鹭色皆饥。
纵横万舞风回处，表裏双清月霁时。
浪战未能无寸铁，对人羞诵醉翁诗。
大雪用前韵五首·其二
作者：裘万顷
朝代：宋

天孙云裏散支机，飞坠人间分外奇。
勾引芳尊留客醉，栽培玉粒疗民饥。
幅巾篱落寻梅处，一舸江湖钓月时。
妙处惟诗可摹写，却怜老去不工诗。
大雪用前韵五首·其二
作者：裘万顷
朝代：宋

天孙云里散支机，飞坠人间分外奇。勾引芳尊留客醉，栽培玉粒疗民饥。幅巾篱落寻梅处，一舸江湖钓月时。妙处惟诗可摹写，却怜老去不工诗。
大雪用前韵五首·其五
作者：裘万顷
朝代：宋

谁知天巧出玄机，但怪飞璚过眼奇。
暝立风枝寒雀倦，愁吟冰谷晓猨饥。
芦花洲渚月明夜，柳絮池塘春暮时。
此景人间不长有，写真传影正须诗。
大雪用前韵五首·其五
作者：裘万顷
朝代：宋

谁知天巧出玄机，但怪飞璚过眼奇。暝立风枝寒雀倦，愁吟冰谷晓猿饥。芦花洲渚月明夜，柳絮池塘春暮时。此景人间不长有，写真传影正须诗。
大雪用前韵五首·其四
作者：裘万顷
朝代：宋

伊人元不堕危机，踏冻冲寒正自奇。只怪飞花无处避，都忘炊玉有时饥。月明剡水回舟夜，岁暮梁园作赋时。一段风流谁得似，只今王谢却能诗。
大雪用前韵五首·其四
作者：裘万顷
朝代：宋

伊人元不堕危机，踏冻衝寒正自奇。
只怪飞花无处避，都忘炊玉有时饥。
月明剡水回舟夜，岁暮梁园作赋时。
一段风流谁得似，只今王谢却能诗。
安乐窝三首
作者：裘万顷
朝代：宋

天阙飞来三大字，云山留住一閒身。老仙驾鹤蓬莱去，丹灶而今属后人。孤山尝试一登临，归梦纷然绕故林。个是平生安乐处，清泉白石总关心。生来岁晚寄南窗，燕坐常闻御墨香。却笑到天亭上客，日将茗粥搅枯肠。
安乐窝三首·其一
作者：裘万顷
朝代：宋

天阙飞来三大字，云山留住一閒身。老仙驾鹤蓬莱去，丹灶而今属后人。
安乐窝三首·其一
作者：裘万顷
朝代：宋

天阙飞来三大字，云山留住一閒身。
老仙驾鹤蓬莱去，丹竈而今属后人。
安乐窝三首·其三
作者：裘万顷
朝代：宋
体裁：七言绝句

生来岁晚寄南窗，燕坐常闻御墨香。却笑到天亭上客，日将茗粥搅枯肠。
安乐窝三首·其二
作者：裘万顷
朝代：宋

孤山尝试一登临，归梦纷然绕故林。个是平生安乐处，清泉白石总关心。
安乐窝三首·其二
作者：裘万顷
朝代：宋

孤山尝试一登临，归梦纷然绕故林。
箇是平生安乐处，清泉白石总关心。
安乐窝示元德弟二首
作者：裘万顷
朝代：宋

往时病僧寮，今为安乐窝。昔病而今安，所得良已多。百年直须臾，一丘且婆娑。倦翼栖茂林，潜鳞渺重波。方欣随所愿，岂复知其他。朝来启南窗，群山郁嵯峨。上有无心云，乘风远相过。却观声利场，纷纷正横戈。到头蛮与触，胜负能几何。曷若休吾心，考槃依涧阿。孟夏草木繁，雨馀气清和。四壁环断碑，经史星宿罗。幅巾据胡床，翛然自吟哦。因之成此诗，要使儿童歌。清泉出石窦，白云卧山窝。淋淫乍开霁，原野欢声多。吾庐近西峰，其下林婆娑。解衣坐磐石，持竿钓清波。主人忘机心，鸥鸟亦无他。东鲁与南郭，泰山等峨峨。周子何人哉，自许不啻过。一朝离草堂，山英遂横戈。折辕不得还，如此俗驾何。仰视前修翁，铅刀比太阿。予弟山林人，心平气自和。欢然乐箪瓢，笑彼荤膻罗。好书不厌观，佳句时一哦。烦赓紫芝曲，为我醉时歌。
安乐窝示元德弟二首·其一
作者：裘万顷
朝代：宋

往时病僧寮，今为安乐窝。昔病而今安，所得良已多。百年直须臾，一丘且婆娑。倦翼栖茂林，潜鳞渺重波。方欣随所愿，岂复知其他。朝来启南窗，群山郁嵯峨。上有无心云，乘风远相过。却观声利场，纷纷正横戈。到头蛮与触，胜负能几何。曷若休吾心，考槃依涧阿。孟夏草木繁，雨馀气清和。四壁环断碑，经史星宿罗。幅巾据胡床，翛然自吟哦。因之成此诗，要使儿童歌。
安乐窝示元德弟二首·其一
作者：裘万顷
朝代：宋

往时病僧寮，今为安乐窝。
昔病而今安，所得良已多。
百年直须臾，一丘且婆娑。
倦翼栖茂林，潜鳞渺重波。
方欣随所愿，岂復知其他。
朝来启南窗，羣山鬰嵯峨。
上有无心云，乘风远相过。
却观声利场，纷纷正横戈。
到头蛮与触，胜负能几何。
曷若休吾心，考槃依涧阿。
孟夏草木繁，雨余气清和。
四壁环断碑，经史星宿罗。
幅巾据胡床，翛然自吟哦。
因之成此诗，要使儿童歌。
安乐窝示元德弟二首·其二
作者：裘万顷
朝代：宋

清泉出石窦，白云卧山窝。
淋淫乍开霁，原野欢声多。
吾庐近西峰，其下林婆娑。
解衣坐盘石，持竿钓清波。
主人忘机心，鸥鸟亦无他。
东鲁与南郭，泰山等峩峩。
周子何人哉，自许不啻过。
一朝离草堂，山英遂横戈。
折辕不得还，如此俗驾何。
仰视前修翁，铅刀比太阿。
予弟山林人，心平气自和。
懽然乐箪瓢，笑彼荤羶罗。
好书不厌观，佳句时一哦。
烦赓紫芝曲，为我醉时歌。
安乐窝示元德弟二首·其二
作者：裘万顷
朝代：宋

清泉出石窦，白云卧山窝。淋淫乍开霁，原野欢声多。吾庐近西峰，其下林婆娑。解衣坐磐石，持竿钓清波。主人忘机心，鸥鸟亦无他。东鲁与南郭，泰山等峨峨。周子何人哉，自许不啻过。一朝离草堂，山英遂横戈。折辕不得还，如此俗驾何。仰视前修翁，铅刀比太阿。予弟山林人，心平气自和。欢然乐箪瓢，笑彼荤膻罗。好书不厌观，佳句时一哦。烦赓紫芝曲，为我醉时歌。
安乐窝示元德第二首
作者：裘万顷
朝代：宋

清泉出石窦，白云卧山窝。
淋淫乍开霁，原野欢声多。
吾庐近西峰，其下林婆娑。
解衣坐磐石，持竿钓清波。
主人忘机心，鸥鸟亦无他。
东鲁与南郭，泰山等峩峩。
周子何人哉，自许不啻过。
一朝离草堂，山英遂横戈。
折辕不得还，如此俗驾何。
仰视前修翁，铅刀比太阿。
予弟山林人，心平气自和。
懽然乐箪瓢，笑彼荤羶罗。
好书不厌观，佳句时一哦。
烦赓紫芝曲，为我醉时歌。
宿佛头塔
作者：裘万顷
朝代：宋

孤村三四家，篱下尽禾忝。
主人惯入市，能作市井语。
开窗对竹山，揖客治尊俎。
白云忽在眼，客泪堕如雨。
宿佛头塔
作者：裘万顷
朝代：宋

孤村三四家，篱下尽禾黍。主人惯入市，能作市井语。开窗对竹山，揖客治尊俎。白云忽在眼，客泪堕如雨。
宿田家竹亭
作者：裘万顷
朝代：宋

我家西山巅，四壁皆此君。
朅来事奔驰，日与茅苇亲。
方思坡仙诗，恐入俗士羣。
止我宿者谁，此君满其门。
颀然千百夫，一见若故人。
夜深清风来，好音梦中闻。
呼童启北窗，为渠炷炉芬。
宿田家竹亭
作者：裘万顷
朝代：宋

我家西山巅，四壁皆此君。朅来事奔驰，日与茅苇亲。方思坡仙诗，恐入俗士群。止我宿者谁，此君满其门。颀然千百夫，一见若故人。夜深清风来，好音梦中闻。呼童启北窗，为渠炷炉芬。
宿翠岩寺呈李弘斋签判
作者：裘万顷
朝代：宋
体裁：七言绝句

匡庐胜处君曾到，谁是渊明与远公。幸有和陶诗卷在，好依莲社此山中。